Версия для печати > Хусусий мулкни ҳуқуқий ҳимоя қилиш, кичик бизнес ва хусусий тадбиркорлик\nХусусий мулкни ҳуқуқий ҳимоя қилиш, кичик бизнес ва хусусий тадбиркорлик\nХусусий мулкни ҳуқуқий ҳимоя қилиш, кичик бизнес ва хусусий тадбиркорлик учун қулай шатр-шароитлар яратиш ва ҳар томонлама қўллаб-қувватлаш Президентимизнинг доимий диққат марказида. Ўтган қисқа давр ичида бу борада кўплаб қонун хужжатларни қабул қилингани бунга ёрқин мисол.\nЖумладан 2016 йил 5 октябрда “Тадбиркорлик фаолиятининг жадал ривожланиши таьминлашга, хусусий мулкни ҳар томонлама ҳимоя қилишга ва ишбилармонлик муҳитини сифат жиҳатидан яхшилашга доир қўшимса чора-тадбирлар тўғрисида ”ги 4848-сонли Президент Фармони қабул қилинган.\nХужжатга мувофиқ, тадбиркорлик субьектлари фаолиятини режадан ташқари текширишларнинг барча турлари бекор қилинди. Шунингдек, тадбиркорлик субьектлари фаолиятини, шу жумладан, жиноий ишлари доирасидаги муқобил текширишларнинг барча турлари бекор қилинди.\nШундай қилиб,назорат қилувчи органлар эндиликда режадан ташқари текширишлар ўтказишни ташкил етиш ҳуқуқга эга эмас. Бунда фақат жисмоний ва юридик шахсларнинг қонун хужжатлари бузилиши ҳолатлари тўғрисидаги мурожатлари асосида қисқа муддатли текширишлар ўтказишнинг чекланган имконияти сақланиб қолинди. Бундай текширишлар фақат Республика кенгашининг қарорига мувофиқ ўтказилиши мумкин ва текшириш муддати бир ишкуни билан чекланган.\nШу билан бирга, молия-хўжалик фаолиятини амалга оширишда биринчи марта хуқуқбузарликлар содир етган тадбиркорлик субьектлари, улар томонидан етказилган зарарни қоплаган ва хуқуқбузилиши оқибатларини белгиланган муддатларда ихтиёрий бартараф этган тақдирда жавобгарликнинг барча турларидан озод қилинди.\nБундан ташқари, тадбирколик субьектларига нисбатан тадбиркорлик фаолиятини амалга ошириш ҳуқуқидан махрум қилиш тарзидаги жиноий жазо қўллаш тақиқланган.\nМирзачўл туман статистика бўлими маъмурияти


ЎзА - Шогирдлар ишончи ва кўпнинг ҳурматини қозонган мураббий\nСпортга меҳри баланд бу инсоннинг Арнасойга келганига яқинда қирқ бўлади. Ўша пайтларда унинг яқинлари эндигина ташкил этилган тумандаги ҳали биноси ҳам йўқ спорт мактабига мураббий бўлиб боришини тушунишмаганди.\nАндижон вилояти Қўрғонтепа туманидаги «Савай» совхоз-техникумини битиргандан сўнг вилоят волейбол жамоаси таркибида ўйнаётган Равил Давидовнинг тақдиридаги туб бурилиш ҳам спорт билан, тўғрироғи, давлатнинг ўша даврдаги спортни ривожлантириш сиёсати билан боғлиқ эди.\nЎтган асрнинг етмишинчи-саксончи йилларида «Савай» совхоз- техникуми Ўзбекистондагина собиқ иттифоқда танилишига фақат маккажўхоридан юқори ҳосил етиштириши эмас, хўжаликдаги спортчи ёшларнинг ютуқлари ҳам сабаб бўлганди. Ўша даврда байроқни баланд кўтаришда спортдан самарали фойдаланган собиқ иттифоқдаги саноқли хўжаликларидан бири «Савай»да кўплаб иқтидорли спортчилар етишиб чиққанди. Вилоят волейбол терма жамоаси асосий таркиби ҳам Равил Давидов каби совхоз-техникум битирувчиларидан ташкил топганди.\nСпорт соҳасидаги тажрибали мутахассисларнинг назаридан совхоз техникумдаги қобилиятли спортчилар ўша даврда ҳам четда қолмаган. Яхши спортчиларни олиб кетишга ҳатто олис ҳудудлардан ҳам «овчи»лар келиб туришган.\nЖиззах чўлида янги ташкил топган Арнасой тумани касаба ташкилотлари уюшмаси спорт жамиятининг раиси Муҳаммаджон Аҳмаджонов асли андижонлик бўлиб, «Савай»лик спортчилар билан яхши таниш, қадрдон эди. Вазифаси туман спортини ривожлантириш бўлган бу амалдорнинг «қадрдонларни кўришга» тез-тез бориб туришида ҳам бошқа манфаат бўлган албатта. У дўстона суҳбатлар давомида Арнасойнинг чунонам тарифини келтириб мақтардики, ҳар қандай ёш йигитда беихтиёр бу ғаройиб туманни кўриш истаги пайдо бўларди.\n– Мен ҳам Муҳаммаджон аканинг «ташвиқоти» билан 1981 йилда Арнасойга келиб, шу заминга бир умр боғланиб қолдим, – дейди Равил Давидов. – Мени туман болалар ва ўсмирлар спорт мактабига мураббий қилиб олишлари билан волейбол жамоасини туздим. Ҳозиргидек, шароит қаёқда, очиқ майдонда чанг кўтариб машқ қилардик. Бошқа туманларни енгган бўлсак ҳам, вилоятдаги спорт амалдорлари бизнинг жамоамиз борлигини тан олишни исташмаганди. Ўшанда жамоа эканлигимизни исбот қилиш учун вилоят терма жамоасини енгганмиз. Кейинчалик эса вилоят волейбол терма жамоаси асосий таркиби аъзоларининг кўпчиги арнасойлик ёшлардан иборат бўлди.\nШаҳар яқинидаги обод қишлоқда зиёли оилада туғилиб вояга етган йигит Қизилқумнинг жазирама, суронли бағридаги Арнасойнинг ҳаётига кўникиб кетишига ҳам спортга бўлган муҳаббати сабаб эди. Бошида бир-икки йилда қайтиш нияти бўлган ёш мураббий бошлаб қўйган ишларини охирига етказмасдан кетишни кўзи қиймади. Ўз биносига эга бўлмаган мактаб учун стадион, спорт майдонлари қуриш, қишлоқ болаларида нафақат волейбол, спортнинг барча турларига қизиқиш уйғотиш учун елиб-югирди.\nМураббий бўлиш учун фақат кучли спортчи бўлишнинг ўзигина етарли эмас, педагогикани, болаларнинг психологиясини ҳам билиши зарур экан. Жисмоний тарбия институтининг сиртқи бўлимига кириб ўқиди. Ўқиш даврида Лариса исмли қизга уйланди. Кейин бирин-кетин фарзандлар туғилди.\nИш, ўқиш, рўзғор, болалар ташвишлари унга йилларнинг қандай тез ўтганлигини сездирмади. Шу йиллар давомида одамлар, ҳамкасблари ўртасида, маҳалласида ўрнини топди.\nТурмуш ўртоғи Лариса Вячеславна тумандаги 10-ўрта мактабида ўқитувчи бўлиб ишларди. У болаларда спортга қизиқиш уйғотишда ҳам, жамоат ишларида ҳам Равил аканинг яқин ҳамкори бўлди.\nОта-оналарининг йўлидан бориб қизлари Гулсум ва Зарина ҳам ўқитувчилик касбини танлашди. Ўғиллари Рифат ва Фарид бошқа касб эгалари бўлсада, спорт уларга ҳам бегона эмас. Давидовлар оиласи ҳар йили ўтказиладиган «Отам, онам ва мен – биз спортчилар оиласи» мусобақасида бир неча йиллар ғолиб чиққан. Энди сулола анъанасини неваралар давом эттирмоқда.\nЎтган йиллар давомида Равил ака ўзи учун қадрдон бўлган, дастлаб меҳнат фаолиятини бошлаган ва ҳозир ҳам ишлаётган туман болалар ва ўсмирлар спорт мактаби ҳаётида рўй берган барча ўзгаришларда узлуксиз қатнашиб келаётир. У бу даргоҳда аввал мураббий, кейин директор бўлиб ишлади. Унинг ишчанлигига, ташкилотчилигига зарурият пайдо бўлганида туман спорт қўмитаси раҳбари лавозимига тайинланди.\nУ спорт соҳасида қайси вазифада ишласа ҳам битта мақсадга – болалар спортини ривожлантиришга хизмат қилишини бир зум ҳам ёдидан чиқармади. Шунинг учун туман болалар ва ўсмирлар спорт мактаби фаолиятини ривожлантириш, болаларни спортга қизиқтириш унинг асосий иши бўлиб келди. Ёшларга мураббийлик қилиш билан доимий шуғулланди, уларнинг севимли устозига айланди.\n– Муҳаммаджон ака ҳозир Андижонда яшайди, – дейди Р. Давидов. – У киши билан учрашганда, энди сиз келиб бир кўриб кетинг Арнасойнинг қандай ўзгарганини дейман. Сиз ҳам менга ўхшаб кетолмай қоласиз, деб тарихни эсга соламан. Бугун мисли кўрилмаган ўзгаришлар юз бермоқда. Шу жумладан туман спортида ҳам.\nБундан ўттиз йил муқаддам қурилган туман болалар ва ўсмирлар спорт мактаби биноси беш аввал реконструкция қилиниб, замонавий спорт иншоотига айлантирилган эди. Бу йил мактабда яна 245 миллион сўмлик таъмирлаш ишлари бажарилиб яна янгиланди.\nТаъмирлаш давомида мактаб стадионида 200 метр югуриш йўлаги қурилди, томошабинлар ўриндиқлар ўрнатилди. Асосий бинонинг том қисми янгиланди, деворлари пардозланди. Спорт зали ички қисми жорий таъмирдан чиқарилди. Бино атрофларда ободонлаштириш ва кўкаламзорлаштириш ишлари бажарилди. Ҳовли атрофларига тунги ёритгичлар ўрнатилди.\nМактаб кенгайтирилиши, шарт-шариотларнинг яхшиланиши болаларни кўпроқ жалб этиш имкониятини яратмоқда. Бундан уч йил аввалгига қараганда спорт мактаби болари сони деярли икки бараварга кўпайди. Айни пайтда мактабда спортнинг 9 та олимпиада, 7 та бошқа турлари бўйича 60 гуруҳда 834 нафар ўқувчи шуғулланаётир. Уларнинг 249 нафари қизлардан иборат.\nМактаб спортчиларининг натижалари йилдан йил, мусобақадан мусобақага ўсиб бораётир. Жорий йилда ҳам яхши натижаларга эришилаётир. Мактаб спортчилари жорий йилда халқаро мусобақаларда 2 та, Осиё турнирлари 3 та, республика мусобақалари 60 медални қўлга киритишди.\nБу ўзгаришларнинг барчасида Равил аканинг ҳиссаси катта. У мураббийлик фаолиятини бошлаганида энди спортчи сифатида юқори натижаларга эришиш эмас, юқори натижага эришадиган спортчиларни тайёрлаш асосий мақсад эканлигини англаб етганди. У бутун фаолияти давомида ёшларга спорт сирлари ўргатиш, уларга спорт билан шуғулланишлари шарт-шароитлар яратиш учун сидқидилдан меҳнат қилиб келаётир.\n– Равил ака фақат менга эмас, кўплаб спортчиларга, спорт мутахассисларига устозлик қилиб келаётган тажрибали мураббий, – дейди спорт мактабининг турон якка кураши тўгараги раҳбари Дилшод Худойқулов. – Бугунги кунда мактабимиз кўп кўрсаткичлар бўйича вилоятдаги энг олдиндаги ўринларнинг бирида. Бу ютуқларда устозимизнинг ҳиссаси катта.\nУстоз ҳақида бундай самимий фикрни унинг бошқа шогирдларидан, ҳамкасбларидан ҳам эшитдик. Кўпчиликнинг яхши баҳоси эса энг муносиб мукофотдир.\nТошқул БEКНАЗАРОВ, Жамшид ЁРБEКОВ (сурат), ЎзА


Бош саҳифа / Таълим / Мактабга китоб-дафтарларсиз бориш? Барча мактаб ўқ...\nМактабга китоб-дафтарларсиз бориш? Барча мактаб ўқувчиларининг орзулари рўёбга чиқади\nПойтахтдаги 327-сонли мактабда тажрибавий “ақлли”синф тақдимоти бўлиб ўтди.\nБу ерда ўқувчилар одатдаги дафтар, мактаб доскасисиз ўқийдилар дарслар замонавий гаджетлар – планшет ва интерфаол доскалардан фойдаланилган ҳолда ўтади.\nБу синф Халқ таълими вазирлигининг Корея Республикасидаги ҳамкасблари билан ҳамкорлиги доирасида жиҳозланди. Лойиҳани амалга оширишга $ 211,95 минг сарфланди.\n– Ўқув жараёни давр билан ҳамқадам бўлиши керак. Анъанавий технологиялар ёрдамида дарсларни қизиқарли қилиш борган сари қийинлашмоқда.Ҳозир болалар кўпроқ замонавий гаджетлар, мультимедиа ўқув материаллари билан қизиқади. Бу ақлли синф тажриба майдони бўлади, тажриба натижалари бўйича шундай жиҳозлар билан бошқа мактабларни ҳам таъминлаш бўйича қарор қабул қилинади, – деб изоҳ берди Умумтаълим мультимедиа дастурларини ривожлантириш маркази директори Козимбек Ғафуров. – Энди бизда жиҳозлар бор ва уларни ҳозирги шарт-шароитларимизда қандай қилиб самарали ишлатиш мумкин, бунинг учун нима қилиш кераклигини таҳлил қилишимиз лозим. Бугуннинг ўзида бундай синфларни ташкил этиш катта миқдорда турли мультимедиа дастурларини ишлаб чиқиш зарурлигини келтириб чиқариши кўриниб турибди.\nТажриба учун айни шу мактаб танлангани тасодифий эмас. Бу ердан мингдан ортиқ ўқувчилар таҳсил олади. Шу билан бирга Каланов номидаги ахборот технологиялари коллежи билан қўшни бўлганлик ўқувчиларнинг касб танлашида ёрдам бермоқда, кўпчилик IT-соҳасида ўқишни давом эттиришга ҳаракат қилади. Айни шунинг учун Халқ таълими вазирлиги тажриба объекти сифатида шу мактабни маъқул кўрди. Экспертлар бу ерда янги технологияларни жорий этиш самарали ва сермаҳсул бўлишига ишонадилар.\nUzbekistan Today жамоаси ҳаяжон билан парталар томон юрди.Журналистлар тўғри маънода инновацион ўқиш ҳиссини бошдан кечирмаган эдилар. Мана энди ниятларига етдилар.\nЎқитувчининг иш жойи ўқув қурилмалари билан жиҳозланган кафедрани эслатади: бу ердан “ақлли синф”нинг барча тизими бошқарилади. Парта ёнидаги ҳар бир жойга планшет ўрнатилган,унда дарс учун зарур бўлган ҳамма иловалар жойлаштирилган: фото-қироатхона, офис муҳаррирлари ва бошқалар. Моҳиятан, бир флакондаги китоб-дафтарча шунинг ўзидир. Бу гаджетлар ёрдамида ўқитувчи бир лаҳзада ўқувчиларга онлайн вазифа бериши мумкин.\nЎқув синфининг марказига интерфаол доска жойлаштирилган. Ўқитувчи ундан оддий мактаб доскаси сифатида ёки мультимедиа ўқув материалларини намойиш этиш учун монитор сифатида фойдаланиши мумкин. Ундан ташқари кабинетда яна тўртта шундай мультимедиа экран ўрнатилган. Улар гуруҳлардаги ўқувчиларнинг ишлари учун зарур.\n“Ақлли синф” уй вазифаси билан боғлиқ масалаларни ҳам икки гуруҳда ҳал этади: барчаси уйдаги компьютервоситасида бажарилади, вазифаларнимактабда бажариш имконияти ҳам бор.\nБироқ, энг асосийси, бу техниканинг барчаси таълим жараёни иштирокчиларига ўқув материаллари ва назорат ишларига диққатларини жамлашларига имконият туғдиради. Ўқитувчида электрон доскада шу заҳоти ўқув материалини намоён этиш имконияти бор, назорат ишини ёзиб бўлган ўқувчилар эса уни топшириш учун ўқитувчи столига боришлари шарт эмас.Барчанинг диққати ўқув жараёнига жамланган бўлади. Ўқувчиларни вазифани бажаришдан ҳеч нарса чалғита олмайди.\nТўғри ҳозирча, “ақлли синф” фақатгина битта мактаб ўқувчилари орзусининг амалга ошишини билдиради, бироқ ким билади дейсиз, вақт ўз ҳукмини ўтказиб, яқин истиқболда мамлакатимизнинг кўпчилик мактаблари ҳам ўз фаолиятига инновацияни жорий этар.


Стипендиатимиз Жалолиддин Меҳрибонлик уйида мастер класс ўтказди | КАРИМОВ ФОНДИ\nГлавная > Янгиликлар > Стипендиатимиз Жалолиддин Меҳрибонлик уйида мастер класс ўтказди\nЯқинда биз стипендиатимиз Жалолиддин Хушваковнинг илмий мақоласи кимё соҳасидаги энг нуфузли хорижий журналлардан бири – «Angewandte Chemie»да нашр этилганлиги ҳақида хабар берган эдик. Эслатиб ўтамиз, Жалолиддин 2019 йилда Каримов Фонди таълим грантининг соҳиби бўлди. Ҳозирда у Швейцариянинг Женева университетида магистратура босқичида таҳсил олмоқда.\nРамазоннинг муқаддас кунларида Жалолиддин 21-сонли Меҳрибонлик уйи тарбияланувчилари учун хайрия акцияни ташкил этиш ва ўтказишда кўмак сўраб «Sen Yolg’iz Emassan» Фондига мурожаат қилди. Мазкур акциянинг мақсади қизиқарли амалий тажрибалар ёрдамида болаларни кимё фанига қизиқтириш эди.\nБошида, болаларга рангли эритма, чўкма, метал олови ва индикаторнинг турли ранглари қандай ҳосил бўлиши намойиш этилди. Кейинчалик, булут шаклланиши, “вулқон” ва кўпик ҳосил қилувчи реакциялари, лаборатория шароитида олтин, денгиз суви ва денгиз ўтларига ўхшаш бирикмаларни олиш каби мураккаб ва қизиқарли тажрибилар кўрсатилди.\nРангли ва мўъжизавий кимё тажрибалар болаларга жуда ёқди. Улар бажонидил савол бериб, тажрибаларда фаол қатнашдилар, тўғри жавоблар учун эса балл тўплаб, совғалар билан тақдирланишди.\n“Sen Yolg’iz Emassan” Фонди 2002 йилда Лола Каримова-Тилляева томонидан ташкил этилган. Меҳрибонлик уйлари тарбияланувчилари, эҳтиёжманд оилалар фарзандлари ва алоҳида ғамхўрликка муҳтож болаларга ҳар томонлама ёрдам кўрсатиш Фонд фаолиятининг муҳим йўналишидир.\nЎзбекистон Республикаси Қуролли Кучларининг 30 йиллиги\nКаримов Фонди Умида Обиджонованинг Германия таълим даргоҳида таҳсил олишига ҳомийлик қилди.


Эхтиёт бўлинг, туз!\nЖарроҳликдан кейин жигарим қийналмасин десангиз, туз, мурч ва шакарни дастурхонингиздан бутунлай четланг. Агар тузсиз яшай олмайман десангиз, тозаланган туздан фойдаланинг. Унинг миқдори кунига 3-5 граммдан ошмаслиги лозим. Бундан ташқари, дудланган гўшт маҳсулотлари (колбаса, сосиска, тандир гўшти, дудланган товуқдан бутунлай воз кечасиз. Майонез, кетчуп, сирка солинган консервалар, хантал ҳам «қора» рўйхатда.\nЭхинококкоз жарроҳлик амалиётини ўтказган ҳар бир бемор қуйидаги маълумотларни билиши лозим:\nшифокор тавсиясига кўра гельминтга қарши дори воситаларини қабул қилиш;\nамалиётдан кейин 2-3 ой давомида жисмоний машқлар билан шуғулланмаслик;\nбиринчи йили ҳар олти ойда, иккинчи йилдан бошлаб йилда бир бор кўрикдан ўтиш;\nтермик ишлов берилган маҳсулотларни истеъмол қилиш, пишмаган егуликлар, айниқса, кабоб ва балиқ маҳсулотларидан эҳтиёт бўлиш;\nқайта зарарланишнинг олдини олиш мақсадида жониворлар билан мулоқотни чеклаш;\nтамаки ва алкоголь маҳсулотларидан бутунлай воз кечиш.\nЖигар етишмовчилигида эса\nЖигар етишмовчилигида оқсил миқдорини кунига 30-40 граммгача камайтиришингиз лозим. Оқсилни асосан қатиқ, творог каби маҳсулотлардан ўзлаштирасиз, агар хасталик авж ола бошласа, ёғлар ва ҳайвон оқсилларидан хам бутунлай воз кечишга тўғри келади. Бемор хар икки соатда сабзавотлардан тайёрланган хазми енгил таомларни истеъмол қилиши керак.\nҚандай ичимликлар мумкин?\nКунига 1.8-2 литргача суюқлик ичиш тавсия этилади. Ичимликлардан қайнаб совиган сув, маъданли сувлар (баржоми, ессентуки, омонхона, чинобод) ёки ширчой (оз микдорда шакар қўшсангиз бўлади), наъматак дамламаси, мева компотлари.\nТақиқланган ичимликлар қаторида эса: қаҳва, какао, газланган ичимликлар, қадоқланган шарбатлар (айниқса, узум шарбати), алкоголь маҳсулотлари, қайноқ шоколад.\nМева ва сабзавотлардан-чи?\nКрахмалга бой сабзавотлар: картошка, гулкарам, қовоқ, шолғом, қизил лавлагини ҳам қайнатиб, ҳам димлаб, ҳам буғда пишириб еса бўлади. Лекин кўзиқорин, хом пиёз ва саримсоқпиёз, бақлажонни «мумкинмас» деган рўйхатингизга киритиб қўясиз.\nМевалардан олма, икки тилим тарвуз ёки қовун, анор, анжир, нок истеъмол қцлинг.\nРеза мевалар, апельсин, мандарин, киви, банан, писта ва ёнғоқлардан эса узоқроқ юрганингиз маъқул.\nДастурхонларимизни нонсиз тасаввур қилиш мушкул. Аммо вақтинчалик ўзингиз ўрганган оқ нондан четланиб, жавдар ёки кепакли нонларга ихтиёр беришингизга тўғри келади. Бундай пайтларда таъм берувчи қўшимчаларсиз қотирилган нонлар ҳам жонингизга оро киради. Бироқ оқ ундан ёпилган нон ва нон маҳсулотлари, қуймоқлар, маргарин қўшилган хамирдан тайёрланган турли пишириқлар мумкин змас.\nСабзавотли шўрвалар айни муддао\nЖигар хасталиклари билан оғриган беморларнинг асосий таоми сабзавотли қайнатма шўрвалар ҳисобланади. Бунда гўштнинг ёғсиз бўлагидан фойдаланиш мақсадга мувофиқ. Шунингдек, ёзнинг асосий таоми гўжа ва айрон ҳам жигар хасталикларидан азият чекаётганларга тавсия этилмайди.\nКунига ўртача 80-90 грамм оқсил тановул қилиш мумкин. У ёғсиз гўшт, сут ва сут маҳсулотлари, дуккакли ўсимликлар ва тухум таркибида кўп миқдорда мавжуд.\nКунига 2 дона қайнатилган тухум истеъмол қилсангиз бўлади. Оқсил етишмаслиги бошқа хасталикни келтириб чиқариши эҳтимоли мавжуд.\nТаомнинг фақат илиғини тановул қилинг, жуда иссиқ ва ўта совуқ егуликлар ҳам соғайишингизни ортга суради. Шунингдек, кунига беш-олти маҳал таомланинг. Хаста жигар\nёғларни ўзлаштиришга қийналгани учун ҳайвон ёғларидан воз кечинг.


«Эль-Класико» Неймарсиз ўтади. У дисквалификация қилинди\n«Барселона» ҳужумчиси Неймар мавсум ўйинларидан бири бўлган «Эль-Класико»ни ўтказиб юбориши расман маълум бўлди. У Испания чемпионатининг 31-тури доирасида «Малага»га қарши ўйиндаги ҳаракати учун 3та ўйинга дисквалификация қилинди. Бу ҳақда Примера расмий сайтида маълум қилинди.\nЭндиликда ушбу бразилиялик футболчи «Реал Сосьедад» (15 апрель), «Реал» (23 апрель) ва «Осасуна»га (26 апрель) қарши учрашувларни ўтказиб юборади.\nНеймар «Малага»га қарши беллашувнинг 27-дақиқасида огоҳлантирилганди (бутсасини боғлаш баҳонасида ҳакамнинг айтганини қилмагани учун), 65-дақиқада эса тўпга ета олмагач, рақибига нисбатан қўпол ўйнади. Натижада ўйин ҳаками Ҳил Мансано уни майдондан четлатди. Футболчи майдондан чиқиб кета туриб, тўртинчи ҳакамга намойишкоралик билан қарсак чалди ва унинг бу ҳаракати ҳакамни ҳақоратлаш сифатида баҳоланди.\nНеймар «Малага»га қарши ўйинда ҳакамга нисбатан ҳаракати учун жазоланиши мумкин


Гандбол: Клублар ўртасидаги Осиё чемпионатида Ўзбекистон шарафини АГМК жамоаси ҳимоя қилмоқда - EFFECT.UZ\n. 14:51 | 16.06.2021\nШу кунларда Саудия Арабистонининг Жидда шаҳри гандбол бўйича эркаклар жамоалари ўртасида 23-бор ўтказилаётган Осиё Чемпионлар лигасига мезбонлик қиляпти. Ушбу нуфузли мусобақада юртимиз шарафини АГМК жамоаси ҳимоя қилмоқда.\nМусобақада жами 11та клуб иштирок этиш истагини билдиришган ва Жиддага етиб келган. Ташкилотчилар томонидан жамоалар қуръа ёрдамига иккита гуруҳга тақсимланишди.\n«А» гуруҳи: «Ал-Араби» (Қатар), «Казерун» (Эрон), «Ал-Салмия» (Қувайт), «Мудҳар» (Баҳрайн), «Ал-Нажма» (Саудия Арабистони).\n«Б» гуруҳи: «Ал-Веҳда» (Саудия Арабистони), АГМК (Ўзбекистон), «Ал-Қаттен» (Яман), «Мес Кермон» (Эрон), «Ал-Духайл» (Қатар), «Ал-Қувайт» (Қувайт).\nЎзбекистоннинг амалдаги чемпиони АГМК жамоаси мусобақанинг дастлабки кунида Қатарнинг «Ал-Духайл» жамоасига ўйинни бой беришган бўлса, 2-турда Яман давлати чемпиони «Ал-Қаттен» гандболчиларини 38-26 ҳисобида мағлубиятга учратди. Қувонарлиси, мазкур учрашувнинг энг яхши ўйинчиси, Ўзбекистон терма жамоа аъзоси Мухтор Тўлибоев деб топилди.\nБироқ, кейинги турда вакилларимиз Қувайт чемпиони «Ал-Қувайт»га қарши паркетга тушди ва имкониятни бой берди.\nЭртага, 17 июнь куни АГМК гандболчилари Саудия Арабистонининг «Ал-Веҳда» жамоаси билан куч синашади. Гуруҳдаги сўнгги ўйинда олмалиқлик гандболчилар Эрон чемпиони «мес Кермон»га қарши паркетга тушади. Мана шу икки ўйинда қозонилажак ғалаба вакилларимиз учун кейинги босқич эшикларини очиши мумкин. Бу йўлда уларга омад тилаймиз.\nTeglar:Гандбол, Марказий Осиё чемпионати


ЎзА - Шавкат Мирзиёев «Samarkand city» қурилишига доир лойиҳалар билан танишди\n18.08.2018 17:52 Чоп этиш версияси\nПрезидент Шавкат Мирзиёев 18 август куни Самарқандда шаҳар инфратузилмасини ривожлантиришга доир лойиҳалар билан танишди.\nБу ҳақда Ўзбекистон Республикаси Президенти Матбуот хизмати хабар қилмоқда.\nМаълумки, Амир Темур кўчасининг икки ёнида қарийб 14 гектар майдонда «Samarkand city» бунёд этиш режалаштирилган. 2017-2020 йилларга мўлжалланган тадбирлар дастури доирасида амалга оширилаётган мазкур лойиҳа Самарқанднинг туристик салоҳиятини замон талаблари даражасига кўтаришга қаратилган. Бугунги кунда хорижлик инвесторлар жалб этилиб, бир нечта шартнома ва битимлар имзоланган.\nСамарқандда йўллар, бинолар, транспорт инфратузилмаси, ўриндиқларгача - ҳамма-ҳаммаси чуқур ўйланиши, инсонлар учун қулай бўлиши лозим, деди давлатимиз раҳбари.


Офият бўлсин! (Чойхоналар қайда қолди?) – Davronbek's blog\nОфият бўлсин! (Чойхоналар қайда қолди?)\nPosted on April 17, 2018 April 29, 2018 AuthorDavronbekLeave a comment\nБу суратни Кастамонудаги 4 асрлик бинонинг ичидан олдим. Бу ерда чойхона фаолият юритади. Кишилар бу ерга овқатлангани эмас, айнан бир финжон чой ёки қаҳва ичиб, суҳбатлашгани келишади. Туркияда овқат маданиятидан алоҳида чой маданияти (çay kültürü) ҳам шаклланган.\nМаҳаллалар, гузарларда кичкинагина курси ва хонтахта атрофида бир-бири билан суҳбат қилаётган кишиларни кўп учратасиз. Бу ер кафе ҳам эмас, ресторан ҳам эмас. Чой боғчалари дейилади (çay bahçesi). Туристларни жалб қилиш мақсадида тарихий биноларда (улар Туркияда ҳар қадамда) ҳам миллий колоритни намойиш қилувчи шундай чойхоналар фаолият юритади.\nМаҳаллалар ичида бир қанча қироатхоналарни кўрдим. Бу маҳаллий кутубхоналарга халқ кириб, бир финжон чой ва қаҳва ичиб, китоб мутолаа қилади (янги дунёдаги Bookcafe‘ларнинг аслиятдаги кўриниши).\nШуларни кўриб, ўйлар эканман, бир неча йил олдин ёзган мулоҳазаларим ёдга тушди.\n← Previous Previous post: Ўзбекистонда интернет журналистика\nNext → Next post: Канъонлар водийсидан энг катта лола гиламгача


Хавотирли Diamond Princess карантиндан чиқарилди | Qalampir.uz\nХавотирли Diamond Princess карантиндан чиқарилди\nОлам\t25 Март 10:49 3292\nАмериканинг Diamond Princess лайнерида дезинфекция ишлари якунланди. Ушбу лайнерда кўплаб одамлар коронавирусга чалинган ва йўловчилар ҳамда экипаж аъзолари ҳалок бўлган эди. Кема бугун, 25 март куни карантинда бўлган Япониянинг Йокогама портини тарк этади. Бу ҳақда “Kyodo” агентлиги хабар бермоқда.\nDiamond Princess Жануби-Шарқий Осиё, Хитой ва Япония денгизларини айланиб чиққан эди. Йўловчилардаги коронавирусга чалиниш ҳолати илк бор Гонконг қирғоқларига тушган хитойликда аниқланди. Шундан сўнг, лайнер 4 февраль куни Йокогамада карантинга олинди. Унинг бортида 3700 га яқин йўловчи ва экипаж аъзоси бор эди. 712 нафар йўловчида коронавирус аниқланди, 10 нафар бемор Япония касалхоналарида вафот этди. Айни дамда лайнерда бўлган 10 нафар бемор йўловчи касалхоналарда қолмоқда.\nИнфекция юқтирмаган йўловчилар карантиндан кейин кемани тарк этди, эвакуация 1 мартда якунланди. Шундан сўнг, кема зарарсизлантирилди, унинг муваффақиятли якунланиши бугун, 25 март куни Япониянинг карантин идоралари томонидан тасдиқланди.\n04 Апрель 18:05 33246\n04 Апрель 14:33 31357\n05 Апрель 02:04 30906\n05 Апрель 21:55 30746\n05 Апрель 20:51 28916


Расман! ПСЖ Тиаго Мотта билан шартномани узайтирди (фото)\n4 июль, 2017, 12:50\nИталиялик ярим ҳимоячи Тьяго Мотта яна бир мавсум ПСЖда қоладиган бўлди. Клуб матбуот хизматининг хабар беришича парижликлар 34 ёшли футболчи билан 30 июнда якунига етган шартномани яна бир мавсумга узайтиришган.\nТаъкидлаш керакки, бундан аввалроқ бир қатор ОАВлар Моттанинг ПСЖ билан янги шартнома борасида келиша олмаётгани ва шу сабабли жамоани тарк этиши мумкинлиги ҳақида хабарлар тарқатишган эди.\nЭслатиб ўтамиз, Мотта ПСЖ сафига 2012 йилда Миланнинг “Интер” клубидан келиб қўшилган эди. У бу вақт ичида Париж клуби сафида жами 203та расмий учрашув ўтказган ва бу ўйинларда ўз ҳисобига 11та гол ҳамда 16та голли узатма ёздириб қўйишга эришган.


ФИФА «Олтин тўп» маросими\n11 январь, соат 21:00\n' Маросим ниҳоясига етди. Эътиборингиз учун раҳмат!\n23.52' ДИҚҚАТ! "ОЛТИН ТЎП"-2015 ЭГАСИ — ЛИОНЕЛЬ МЕССИ!!! ЛЕО - беш карра "Олтин тўп" соҳиби!\n23.48' Диққат, маросимнинг энг кульминацион нуқтасига етиб келди. Хўш, 2015 йилги "Олтин тўп" кимга топширилади?\n23.45' Йилнинг энг яхши аёл футболчиси — Карли Ллойд (АҚШ)\n23.40' Ференц Пушкаш номидаги йилнинг энг чиройли голи муаллифи — Уэнделл Лира\n22.20' ФИФАнинг "Fair Play" соврини ганалик собиқ футболчи Жеральд Асамоага топширилди. Ҳозирда у "Шальке-04" клубида мураббийлик қилмоқда.\n23.08' Луис Энрике — йилнинг энг яхши мураббийи! "Барселона" устози негадир ушбу маросимга келмади. Унинг ўрнига совринни "Барселона" вакили қабул қилиб олди\n23.05' АҚШ терма жамоаси бош мураббийи — Эллис йилнинг энг яхши аёллар футболи мураббийи деб топилди. Ушбу номинацияга ғолибликка Сампсон (Англия терма жамоаси бош мураббийи) ва Сасаки (Япония терма жамоаси бош мураббийи) даъвогарлик қилишганди.\n23.00' "Олтин тўп"га даъвогар бўлган 3 нафар аёл ва 3 эркак футболчининг ҳар бирига алоҳида тўхталиб, улар ҳақида маълумотлар берилмоқда, футбол олами шахсларининг улар ҳақидаги фикрларини тингланмоқда.\n22.55' Навбат жаҳоннинг энг яхши аёл футболчиси совринига келди. Ким - Ллойд, Мияма ёки Сашич?\n22.45' Йилнинг рамзий терма жамоаси эълон қилинмоқда. Уларга эсдалик совғасини Самуэль Это'О топширмоқда. Дарвозабон — Мануэль Нойер (Бавария). Ҳимоячилар — Тиагу Сильва (ПСЖ), Марсело (Реал), Рамос (Реал), Дани Алвес (Барселона); Ярим ҳимоячилар — Андрес Иньеста (Барселона), Лука Модрич (Реал), Поль Погба (Ювентус); Ҳужумчилар - Неймар (Барселона), Лионель Месси (Барселона), Роналду (Реал)\n22,43' Пушкаш номидаги соврин — йилнинг энг чиройли голига даъвогарлар эслатиб ўтилмоқда\n21.35' Тадбир бошловчилар саҳнага чиқиб келишди ҳамда "Олтин тўп"га номзодлар Роналду, Месси, Неймар ва Карли Ллойд, Ая Миями, Селия Шашични майдонга таклиф ыилишди\n21.30' Диққат, маросимнинг асосий қисми бошланмоқда. Тадбирда мусиқа асбоблари усталари очиб беришмоқда. Улар бирибир Абдуҳошим акага етишмайди:)\n21.24' Маросимнинг расмий қисми бошланишига оз вақт қолди. Деярли барча залга етиб келиб бўлди\n22.00' Роналду, Месси ва Неймар етиб келишди ва улар қизил гилам узра кириб келишмоқда\n21.55' Маросим бошланишига 35 дақиқа қолди. Футбол юлдузларининг ташрифи давом этмоқда. Кака, Модрич, Марсело ва бошқалар\n21.50' Неймар: «Кучли учликка кириши ҳақида. Ушбу маросимда икки ажойиб футболчи билан ёнма-ён қатнашаётганимдан хурсандман. Келаси йилларда бу ерга яна келама деб умид қиламан. Умид қиламан, жамоам яна совринларни қўлга киритади ва мен яна бу маросимга ташриф буюраман. Ўз ўйиним ва голларимдан қониқиш ҳосил қилдим. Жамоадошларим — Месси ва бошқаларга миннатдорчилик билдиришим лозим".\n"Месси ва Роналду ҳақида. Ўйлайманки, барчамиз ўз олдимизга мақсад қўямиз ва унга эришиш учун ҳаракат қиламиз. Барчамиз кучли учликка киришга муносиб эдик. Месси ва Роналдунинг биттадан оёқлари менда бўлишини хоҳлардим".\n"Месси ҳақида. Мен ундан нафақат майдонда, балки майдондан ташқарисида ҳам ҳайратланаман. Месси мен учун кумир. У "Олтин тўп"га 9 марта номзод бўлган. У мен учун намуна. Унингдек бўлишга ҳаракат қиламан. Умид қиламан, унинг изидан бора оламан".\n21.40' Лионель Месси: «Криштиану Роналду айтганидек, бу ерга келиш — мароқли, бу жуда яхши. Мен бу ерга маросимдан мароқланиш учун келдим. Совринни қўлга киритаманми ёки йўқми — бунинг аҳамияти йўқ. Йилдан йилга яхшироқ ўйнашга ҳаракат қиляпман. Бахтимга, ўтган йилда мен деярли барча совринларни қўлга киритдим. Йил ажойиб ўтди. Йилимиз ғалабалар ва қувончларга тўла бўлди. Уларнинг бирини иккинчисидан ажратиш қийин.\n— Бешта «Олтин тўп» ёки жаҳон чемпионати?\n— Жуда қийин савол. Назаримда, жаҳон чемпионлиги — олий соврин.\n— Неймар менинг издошим деб ўуйламайман. Унинг мустақил ўзи ажойиб футболчи. У ўсишда ва ривожланишда давом этмоқда. Унда керакли бўлган барча нарса бор. Бундан ташқари, у ажойиб футбол, Неймар яхши инсон.\nМен ҳеч кимга ҳасад қилмайман. Бу яхши сўз эмас. Мен бу мен, Роналду бу Роналду. Криштиану кўп футболчилар орзу қилиши мумкин бўлган анчагина хислатларга эга», – дейди Месси.\n21.30' Роналду: «Мен Мессининг фақат чап оёғига ҳавас қилишим мумкин. Унинг чап оёғи меникини нисбатан яхшироқ. "Олтин тўп" учун Леонинг имкониятни юқорироқ. Месси ёки Неймарнинг ғалабаси мен учун кутилмаган ҳол бўлмасди. Менга овоз беришгани учун мен бу маросимга келдим».\n21.28' Маросимдан аввал "Олтин тўп"га номзод футболчиларнинг ҳар бир соврин қўлидаги рақиблари ва мукофот кимга насиб қилиши мумкинлиги ҳақида ўз фикрларини билдириб ўтди.\n21.22' Маросим яқинлашган сари интернет ва ижтимоий тармоқларда энг кўп янграётган саволлардан бири - Лионель Месси тадбирга қандай кастюм-шимда ташриф буюради? Маълумотларга қараганда, Лео Dolce & Gabbana компаниясига кастюм-шим буюртма берган\n21.12' ФИФА президенти вазифасини вақтинчалик бажараётган Исса Хаяту ҳам ўз турмуш ўртоғи билан маросимга етиб келди. Шунингдек, футбол оламининг кўплаб шахслари бирин-кетин кириб келишмоқда.\n21.09' Кларенс Зеедорф маросим ўтадиган сарой олдида тўпланган мухлисларга дастхат тарқатмоқда, суратга тушмиоқда.\n21.00' Ассалому алайкум, қадрли футбол мухлислари! ФИФАнинг "Олтин тўп"ни топшириш маросимидан матнли трансляцияга хуш келибсиз. Маросимнинг ўзи расман 22:30да (Тошкент вақти билан) бошланади. Ҳозир эса меҳмонлар аста-секин Цюрих шаҳридаги маросим ўтказиладиган залга етиб келишмоқда


Ўзбекистон ва Қозоғистон ишбилармон доиралари 1,2 млрд долларлик келишувларни имзолашди\n21:00 / 16.09.2017\nЎзбекистон ва Қозоғистон ишбилармон доиралари Тошкентдаги бизнес-форум натижаларига кўра умумий қиймати 1,2 млрд долларлик келишувларни имзолашди. Бу ҳақда UzDaily нашрига Ўзбекистоннинг инвестициялар давлат қўмитаси матбуот-хизматида маълум қилинди.\n2017 йил 16 сентябрда Тошкентда Ўзбекистон ва Қозоғистон ўртасидаги савдо-иқтисодий ва инвестициявий ҳамкорликни янада ривожлантиришга бағишланган бизнес-форум бўлиб ўтди. Бизнес-форум Қозоғистон президенти Нурсултон Назарбоевнинг Ўзбекистонга ташрифи доирасида ташкил этилди.\nТадбирдан асосий мақсад икки давлат иқтисодиётларининг турли соҳаларидаги компаниялар ўртасида янги сифат даражасидаги кооперацион алоқаларни ўрнатиш ва мустаҳкамлаш, қўшма инвестициявий лойиҳаларни амалга ошириш ва қўшма корхоналар яратишдан иборат бўлди.\nҚозоғистон Ўзбекистон бизнес-форум


Ёшлигидан Исломдан илҳомланган Петер Шютт ҳикояси » Ўзбекистон янгиликлари – Zamin.uz\n08 сентябрь 2019, 10:43\nПетер Шютт – немис журналисти ва ёзувчиси. 1939 йилда туғилган ва кўп йиллар ўтгач, Гамбург Ислом марказида имонга келди. У бир нечта асарлар муаллифидир ва сиёсий фаоллиги билан ҳам танилган.\nҲақ динни қидириш\nУмримнинг ярмидан кўпини ҳақ динни излаб ўтказдим. Мен лютеранлар оиласида туғилганман. Лютеранлик билан буғиб ташланган тор уйимдан узоқлашдим ва ўн тўққиз ёшимда католик бўлдим. Мен маънавий сокинликни излардим. Aслида бу ҳаётимда жиддий ўзгаришга олиб келган қарор эди. Чунки мен билган динлар қалб бўшлиғини тўлдирмаётганини англаган эдим. Ўттиз йил ўтгач, Исломни қабул қилдим. Aммо энди Ислом бўшлиқ эмас, руҳ сокинлиги манбаси эди.\nҲа, бу менинг руҳий етуклик ва ҳақни англаш йўлидаги кўп йиллик изланишларим натижаси бўлди.\nИсломий ибодатларга содиқлик\nAслида Ислом мени болалигимдан мафтун қилган. Мен урушдан кейинги Германияда кичик бир қишлоқда катта бўлганман. Германиянинг биз истиқомат қилаётган қисми Буюк Британиянинг истило зонасига тегишли бўлиб бу жойларда Британия Ҳиндистонидан келган мусулмон аскарлар ҳам бор эди. Мусулмон аскарлар болаларга жуда меҳрибонлиги билан ажралиб турарди, кўпинча улар бизни хурмо ва анжир билан сийлашар эди. Биз аскарларнинг ибодатларини кузатиб, таъсирли дуоларини тинглардик. Шу сабабдан исломий ибодат қоидаларига риоя қилиш ҳақидаги болалик хотиралари мени умр бўйи тарк этмади.\nҲаж зиёрати ҳикоялари\nМен ўз қишлоғимдан унчалик узоқ бўлмаган эски черковда Исломга қизиқадиган немислар ҳақида билиб олдим. Черков руҳонийси менга Исломни ўрганган машҳур немислар ҳақида гапириб берди. Масалан, таниқли немис шоири Гёте, Карстен Нибурани биринчи бўлиб ҳаж ибодатини адо қилган немис сифатида эътироф этган.\nУшбу ҳикоялар қалбимни ҳаяжон ва қизиқиш билан тўлдирарди ва мен Макка деб номланган муқаддас маскан ҳақида ўйлардим, нимага одамлар у ерга бориш учун узоқ ва машаққатли сафарга чиқиши мени ҳайратлантирар эди.\nУниверситетда ўқиётганда ҳам мен Ислом билан доимий алоқада бўлиб, диққатимни экзотик Шарқнинг санъати ва маданиятини ўрганишга қаратдим. Талабалар турар жойларида Эрон, Миср ва Нигериядан келган мусулмон талабалар ёнида яшардим ва биз узоқ кечалар дин ва эътиқод тўғрисида баҳслашардик. Бундан ташқари, ётоқхонада динлараро мулоқот форумларини ташкил этардик.\nЎша пайтда мен Исломга учинчи дунё халқларини озод қилиш илоҳиёти сифатида қараганман. Талабалар шаҳарчасидаги афро-мусулмон дўстларим Ҳерманн фон Bиссманнга қўйилган ҳайкалтарошлик ёдгорлигини бузишга мени илҳомлантирган. У Шарқий Aфрикада немис мустамлакачиси бўлиб, қонхўрлиги билан машҳур бўлган. Мен сиёсий фаол эдим ва талабалар намойишларида қатнашдим.\n1991 йилда ниҳоят шаҳодат калималарини келтирдим. Гамбургнинг Aльстер кўли яқинидаги Ислом маркази менинг масжидимга айланди. Бу нафақат ибодат учун жой, балки турли хил тадбирлар ўтказиладиган маскандир.\nДинлараро мулоқотлар ва мунозаралар марказнинг муҳим ва мунтазам тадбирларидан биридир. Ушбу марказга Ислом ҳақида суҳбатлашиш учун дунёнинг турли бурчакларидан маърузачилар келишади. Устозим Меҳди Развий менга Исломни қабул қилган илк кунларимда жуда кўп ёрдам берди.\nАллоҳга етиш сабр-тоқатни талаб қилади\nОхир-оқибат Исломга киришим учун умримнинг ярмидан кўпи ўтди. Бироқ мен охиригача етиб бордим деб ҳисобламайман. Мен Исломга келдим ва бу бутунлай янги саёҳатдир.\nAлбатта, шаҳодат калималарини айтганингиздан сўнг мусулмон бўласиз. Aммо бутун қалбинг ва шууринг билан ҳақиқий мусулмон бўлиш учун фақат имон калималарини келтириш камлик қилади.\nҲақиқий мусулмон бўлиш учун умр бўйи ўрганиш жараёнида бўлишингиз лозим. Ислом шундай динки, агар ихлосли бўлсангиз, сиз учун ҳар куни қалб янгилиги бор ва ҳар куни ниманидир янгидан бошлашингиз керак. Бунинг учун сабр ва қатъият керак. 1967 йилда устозим Ислом марказимизда Қуръон тафсирини ўқитишни бошлаган. Унинг вориси, яъни мен ҳали ҳам бутун Қуръонни тугатмадим. Тушуниш учун вақт керак.\nМен мусулмон бўлиб дунёга келмадим ва мени ҳеч ким мусулмон бўлишга мажбур қилмади. Шунингдек, мен бир кечада мусулмон бўлиб қолганим йўқ. Ҳақиқатни излаш узоқ вақт давом этди. Иншааллоҳ, Аллоҳ насиб қилса, ҳаётимнинг ҳар бир янги куни билан ҳақиқатга яқинлашаман.\nЯнгиликлар » Ҳаёт тарзи » Ёшлигидан Исломдан илҳомланган Петер Шютт ҳикояси


Баҳс Онлайннинг 18 март, чоршанба куни Тошкент вақти билан соат 19.05да бўладиган навбатдаги сонида Ўзбекистон президентлигига виртуал номзодлар орасидаги мунозара давом этди. Бу гал баҳс майдонига виртуал президентликка номзодлар – “Қийноқларсиз ҳаёт учун” ташаббус гуруҳи раҳбари Моҳира Ортиқова ва ихтирочи тадбиркор Дилшод Усмонов тушди.\nЎзбекистон президентлигига виртуал сайловда ўз номзодини қўйган Моҳира Ортиқова айни пайтда АҚШда яшайди.\nОртиқова ўз дастурининг асосий моҳияти “халқ ҳокимият учун эмас, ҳокимият халқ учун хизмат қилиши”да эканлигини айтади.\nАммо Россияда яшаётган ўзбекистонлик ихтирочи тадбиркор Дилшод Усмонов, Моҳира Ортиқованинг сайловолди дастури қуруқ гаплардан иборат бўлиб қолганлигини, бу дастурда муаллиф Ўзбекистонни сиёсий ва иқтисодий инқироздан олиб чиқишнинг бирорта ҳам конкрет йўлини кўрсатмаганини айтади.\nАйни пайтда Моҳира Ортиқова ҳам Дилшод Усмоновнинг дастурида бажариш имкони бўлмаган "солиқлардан уч йил бутунлай воз кечиш", "банклардан фоизсиз кредит бериш" каби қуруқ ваъдалар берилганини таъкидлайди.\nОппонентлар баҳс майдонида Ўзбекистонни сиёсий ва иқтисодий бўҳрондан олиб чиқишнинг бошқа йўллари ҳақида ҳам мунозара юритдилар.


ИТП ТЭТ таъсис этилишининг иккита ёлѓони. Ё нањзатчилар ќандай ќилиб ўзлари учун тарих ва аслийлик тўќишади? – Telegraph\nИТП ТЭТ таъсис этилишининг иккита ёлѓони. Ё нањзатчилар ќандай ќилиб ўзлари учун тарих ва аслийлик тўќишади?\nИслом тикланиш партияси террорчи-эстремист ташкилоти (ИТП ТЭТ)нинг хорижий илдизи, импорт моњияти ва геосиёсий моњияти барча тадќиќотчилар учун таниш бўлиб, бу њаќдаги илмий-тарихий бањслар аллаќачон тўхтаган. Аммо бу ташкилот рањбариятининг ўзи тарихий њаќиќатни яшириш учун партиялари таъсис этилиши жараёни ва сиёсий-идеологик заминалари масаласида њамиша ривоятлару тўќилган ёлѓонлардан фойдаланишади. Гарчи бу ташкилот бутун фаолияти бошдан-оёќ ёлѓон бўлса-да, аммо бу маќолади ИТП ТЭТнинг иккита «асосий ёлѓони» келтирилади. Улар билан танишув бу ташкилотнинг ёлѓон моњиятини яна бир марта исботлайди:\nИТП ТЭТ таъсиси биринчи ёлѓони:\nИТП ТЭТ бу партия 1973 йилдаёќ таъсис этилиб, 40-50 йиллик тажрибага эга эканлигини иддао ќилиб келади. Шу сабабли, халќ оммасини жалб этиш учун партиянинг 30, 35, 40 йиллик байрамларини ўтказиб, гўё бу ташкилот Шўролар Иттифоќи даврида ташкилот сифатида таъсис топиб, ўша даврда фаолият кўрсатганига ишора ќилмоќчи бўлишади. ИТП асосчиси С.А.Нурийнинг ёзишича, бу партия таъсис мажлиси 1973 йилнинг 20 апрелида ўтказилиб, унда Ќори Муњаммаджон Ѓуфронов, Мулло Неъматулло Эшонзода, Одинабек Абдусаломов, Ќаландар Садриддинов ва С.А.Нурийнинг ўзи иштирок этган. У Бохтар (њозирги Кўшониён) ноњиясида ва Ќаландар Садриддиновнинг уйида бўлиб ўтган айнан шу йиѓилишда «Тожикистон ёшлари исломий нањзати» ташкилотининг таъсис этилиши борасида ќабул ќилинганини ќўшимча ќилади.\nАммо бу мавзунинг танилган тадќиќотчиси, сиёсат фанлари доктори Д.Назиров бу масалани чуќур ўргангандан кейин ўша давр ва зикр этилган шахслар иштирокида бундай мажлиснинг ўтказилиши њаќидаги иддао, умуман, њаќиќатга эга бўлмай, ўша ваќтда ушбу шахслардан баъзиларининг Тожикистон њудудида бўлмагани сабабли уларинг бундай мажлисда иштироки имконсиз бўлганини тўлиќ исботлаган. Доктор Д.Назиров, жумладан, 1949 йили туѓилган Ќўрѓонтепанинг Вахш ноњиясида яшайдиган Неъматулло Эшонзода 2010 йилнинг 25 мартида муаллиф билан суњбатда 1971 йилдан Шўролар армияси сафига хизматга чаќирилиб, фаќат 1973 йилнинг май ойи охирида Тожикистонга ќайтганини айтганини келтиради. Шу туфайли, у 1973 йилнинг 20 апрелида Тожикистонда бўлмай, Ќўрѓонтепа шањридаги бундай мажлисда иштирок эта олмасди.\nЊужжатларнинг кўрсатишича, бу мажлиснинг бошќа «иштирокчиси» - 1954 йили туѓилган Одинабек Абдусаломов њам 1972 йилнинг ноябр ойида Шўролар армияси сафига хизматга чаќирилиб, фаќатгина 1974 йилнинг октябр ойида Тожикистонга ќайтган. Шунинг учун, у њам бу мажлиснинг иштирокчиси бўла олмайди.\n«Таъсис мажлиси»нинг 1954 йили туѓилган учинчи «иштирокчиси» Ќори Муњаммаджон Ѓуфронов С.А.Нурий билан муносабатлари ёмонлашгандан кейин Афѓонистонда бундай «ТИТП таъсис мажлиси» ўтказилишини тўлиќ инкор этган њамда 1972 йил ноябр ойидан 1978 йилгача Ўзбекистон Республикасининг Андижон шањри њудудида ноќонуний диний тањсил олгани, бу муддатда њарбий хизматга жалб этишларидан ќўрќиб, Тожикистонга бирон марта келмаганини айтган. Шу сабабли, у њам «нањзат таъсис этилиши мажлиси»нинг иштирокчиси бўла олмасди.\nШу тарзда, тасдиќловчи њужжатлар билан таќќосланган ушбу аниќ тарихий фактлар 1973 йилнинг 20 апрелида бундай шахслар иштирокида бундай мажлис ўтказилиши умуман имкониятдан четда эканлигини кўрсатади. Шунинг учун, 1973 йилда «нањзат таъсис этилиши мажлиси»нинг ўтказилиши тўѓрисида ривоят тўќиш нањзат рањбарларининг ўз фаолияти тарихини узоќ ќилиб кўрсатишнинг бир уриниши бўлиб, бирон воќеий асосга эга эмас. Шуни њисобга олган њолда, бу ташкилот фаолияти бошдан-оёќ ёлѓону фирибдан иборат бўлиб, њатто таъсис этилиши тарихи масаласида њам жамият ва тарих кўзига тупроќ сочишга њаракат ќилаётганликларини айтиш мумкин.\nШу туфайли, гарчи хорижий эмиссарлар њидояту ќўллаб-ќувватлашида нањзатчиларнинг яширинча тарѓиботу таълимий фаолияти ўтган асрнинг 80-йилларида бошланган бўлса-да, аммо улар фаќат 90-йиллар ва Шўролар Иттифоќи исломий партияси таъсис топганидан кейин сиёсий партия таъсис этиш масаласига етиб, ўзларининг таъсис этилишлари анжуманини 1990 йилнинг 6 октябрида Рўдакий ноњиясининг Чортут ќишлоѓида ўтказишди.\nИТП таъсиси иккинчи ёлѓони:\nТинчлик келишуви имзолангандан кейини йилларда ИТП ТЭТ рањбарлари ўзларини миллий илдизларга эга ташкилот сифатида номлаб, уни «ички» ва «тожикча» партия сифатида кўрсатишга њаракат ќилишарди. С.А.Нурий бу масала, жумладан, шундай дейди: «Тожикистон Ислом тикланиш партиясини таъсис этиш чоѓида биз њеч кимга таќлид ќилмадик, хорижий ва хусусан, Ўрта Шарќ мамлакатлари аќидаларининг биронта таъсири бизда йўќ эди. Бизнинг њаракатимиз фаќат ички ва халќчил эди…» Аммо бу гаплар њеч ќандай њаќиќатга эга эмас.\nЗеро, ИТП ТЭТнинг асосий идеялари ва тузилишининг ўзи айнан Тожикистонга вањњобийлигу ихвоний бегона фикрларининг кириб келиши ва сўнгра хориж махсус доиралари маслањату рањбарлиги таъсири натижасида шаклланган. Бу жараён пайдо бўлиши аввалги йилларидаёќ, нањзат фаоллари Њасан-ал-Банно, Сайид Ќутб, Муњаммад Ќутб, Абу Аълои Мавдудий ва бошќа халќаро исломий пешволарнинг сиёсий аќидалари таъсири остида њаракат ќилиб, кўр-кўрона уларнинг фикрларига издошлик ќилишарди. Бундай китоблар ўша ваќтда студентлар ва араб мамлакатларига сафар ќилган баъзи давлат хизматчилари воситасида Шўролар Иттифоќига киритиларди. Шўролар Иттифоќи њудудига сафар озодроќ бўлгандан кейин Марказий Осиёда экстремистик фикрлар хорижий тарѓиботчиларининг фаолияти жиддийроќ тус олди. Улар энди нафаќат тарѓибот адабиётларини киритиш, балки бу оќимни ќўллаб-ќувватлаш учун муайян маблаѓларни киритишни њам бошлашди.\nЖумладан, нањзат партияси ташкилотчиларидан бири бўлган Ќори Муњаммаджон Ѓуфронов Ўзбекистоннинг Андижон шањридаги тањсилидан ќайтиш чоѓида давлат тегишли органлари томонидан 200дан зиёд диний-идеологик китоб билан ќўлга олиниб, улар орасида ихвоний ва вањњобий њаракатлар муаллифларининг асарлари њам бор эди.\nНањзатчиларнинг ихвоний жосуслар билан алоќасининг бошќа њолати ўша Шўролар йилларидаёќ ошкор этилган ва олди олинган эди. Нањзат фаолларидан бири, Данѓара ноњиясининг Себистон ќишлоѓида яшовчи Мулло Ажик (Алиев) араб мамлакатларидан бўлган хорижий студентлар билан алоќада бўлиб, Судан мамлакатидан ихвоний студент Зубайд Содис билан њамкорликда нањзатчиларга идеологик-диний китоблар нашри учун араб алифбесида битта кичик чопхона (типография ускунаси) келтиришга њаракат ќилишганди. Бу режа ошкор бўлгандан кейин Шўролар Иттифоќи Ташќи ишлар вазирлигининг Судан элчихонасига эътироз мактуби билан бу студент университет ва умуман, Шўролар Иттифоќи њудудидан чиќариб юборилди. Кўрсатиб ўтилганидек, нањзатчилар дунёќараши шаклланишида, шунингдек, Эрон исломий инќилоби рањбарлари ва Афѓонистон мужоњидларига таќлид ќилишу эргашиш њам жиддий рол ўйнаган эди.\nМасалан, 1990 йилларда Тожикистон хавфсизлик органи томонидан Тожикистон фуќароси Абдулњамид Давлатов (ИТП собиќ раиси Муњаммадшариф Њимматзоданинг укаси) ва шунингдек, Афѓонистон фуќаролари – Абдурањим валади Хоркаш, Давлатмад валади Рустам ва нањзат партиясининг бир неча нафар тарафдорлари Кўлоб минтаќасида ќўлга олинди. Чегара бузувчиларнинг айтишларича, улар Покистоннинг ўша даврдаги жосуслик органи ва Афѓонистон исломий партиясидан Афѓонистондан Тожикистон њудудига ўтиб, яширин йўл орќали тожик нањзатчилари билан њамкорлик ќилиш, террористу бузѓунчи гуруњларни ташкил этган њолда, нафаќат бизнинг мамлакатимиз, балки бутун Марказий Осиёда душманона амалларни бажариш њаќида топшириќ олишган экан. Улар гуноњлари тўлиќ тасдиќлангандан кейин суд органлари томонидан жавобгарликка тортилдилар.\nШу тарзда, нањзатчиларнинг бу ташкилотнинг мањаллий ва тожикона моњиятга эга эканлиги њаќидаги даъволари њеч ќандай асосга эга бўлмай, ИТП ТЭТ бегона ѓояларни тарѓиб ќилувчи ташкилот ва Тожикистондан анча ташќаридаги геосиёсий жараёнлар мањсулидир. Бу экстремистик ташкилотнинг ёлланма ва хорижий ќўѓирчоќ моњиятига эга эканлиги тўлиќ ва њужжатлар асосида исботланган.\nШу тариќа, бу бир нечта аниќ мисол ва ўнлаб мисолу бошќа холатлар ИТП ТЭТ рањбарлари ўз моњиятларини таништириш масаласида зењний мушкуллик ё руњий комплекснинг бир турига рўпара келаётганликларини кўрсатади. Зеро, уларнинг ўзлари нањзат аќидаси ва нањзат исломий партиясининг њеч ќандай ички илдиз, миллий ва халќона таянчга эга бўлмагани, тўлиќ хорижий мамлакатлар махсус хизматларининг ќўлида ќўѓирчоќ эканлигини яхши билишади. Шунинг учун, улар ўзларининг Тожикистон маданияти, жамияти, ќадрият ва манфаатлари билан бегона эканликларини њис ќилишиб, бу њолатни яшириш учун ўзларини Тожикистон муњити, ќадриятлари, муќаддасотлари ва халќига ўхшатишга њаракат ќилишади. Аммо аксарияти саводсиз, миллат тариху маданиятидан бехабар бўлгани учун, бу ноуддабуронларча уринишлари улар даъволарининг ёлѓон эканлигини њар лањзада кўрсатиб туради.\nМиллий ярашув комиссиясининг мухолиф кучларни Тожикистон Республикаси ќуролли кучлари њайъатига киритишга оид ќуйи гуруњи аъзоси.


Ўзбекистон Эроннинг денгиз портларига қизиқиш билдирмоқда – Газета.uz\nЎзбекистон Эроннинг денгиз портларига қизиқиш билдирмоқда\nЎзбекистон президенти Шавкат Мирзиёев ва Эрон ташқи ишлар вазири Муҳаммад Жавад Зариф транспорт-коммуникация соҳасидаги ҳамкорликни кенгайтириш, хусусан, Эроннинг денгиз портларидан самарали фойдаланиш ҳамда Ўзбекистон-Туркманистон-Эрон-Ўмон транспорт йўлагини ривожлантириш муҳим эканини таъкидлади.\n5 апрель 2021, 23:58 Сиёсат\nЎзбекистон президенти Шавкат Мирзиёев 5 апрель куни мамлакатда амалий ташриф билан бўлиб турган Эрон Ислом Республикаси ташқи ишлар вазири Муҳаммад Жавад Зарифни қабул қилди. Бу ҳақда президент матбуот хизмати хабар берди.\n«Эрон ташқи сиёсий идораси раҳбари Ўзбекистоннинг Афғонистон бўйича тинчлик музокараларига кўмаклашиш, ушбу мамлакатни минтақавий савдо-иқтисодий ҳамкорликка жалб этиш борасидаги саъй-ҳаракатларини юқори баҳолади», — дейилади хабарда.\nПрезидент ҳузуридаги Стратегик ва минтақалараро тадқиқотлар институти директори Элдор Арипов аввалроқ, «Мозори-Шариф-Кобул-Пешавар» темир йўл лойиҳасини амалга оширишнинг аҳамиятига тўхатиб ўтган (Ўзбекистон, Афғонистон ва Покистон ўртасидаги учрашувдан сўнг) ва нима учун бу лойиҳани «Мозори Шариф — Ҳирот» йўналиши билан солиштириш тўғри эмаслигини изоҳлаган эди.\nЭрон портлари, аниқроғи Бандор-Аббос порти йўналишидаги йўллар аллақачон мавжуд бўлиб, улар орқали транспорт қатнови йўлга қўйилган. Бугунги кунда Ўзбекистоннинг ташқи савдо юклари Бандор-Аббос (ва келажакда Чабаҳарга) учта темир йўл ва иккита йўл йўллари орқали етказиб берилмоқда. Ўтган йили коронавирус пандемиясига қарамай, Эрон йўналишида транзит 5 фоизга, темир йўл орқали эса 31 фоизга ортганини, қайд этганди эксперт.\nШунга қарамасдан, у Покистон йўналиши Эронникидан юк ташишнинг янада жозибадор нархи билан фарқ қилишини эътироф этганди. Экспертнинг таҳминий ҳисоб-китобларига кўра, Тошкентдан Карачига (Покистондаги порт шаҳри) контейнер ташиш нархи тахминан 1400−1600 долларни, «Тошкент-Бандор-Аббос» йўналиши бўйича еса 2600−3000 долларни ташкил этади. Яъни, қарийб 1,5−2 бараварга кам.\n#ўзбекистон-туркманистон-эрон-ўмон транспорт йўлаги\n#эрон денгиз портлари


Қозоқ фахрийлари ўқувчи ёшларга терроризмдан ҳимояланишни ўргатмоқда\nЎқув дастури мамлакатда террорчилик хуружлари хавфи сақланиб қолаётгани сабабли амалга оширилмоқда.\nҚозоғистон хавфсизлик кучлари фахрийлари томонидан ташкил этилган «URAN» республика жамоатчилик бирлашмаси 5 декабр куни Олмаотада қизлар учун учун ўз-ўзини ҳимоя қилиш курсларини ўтказди. [URAN]\nНУР-СУЛТОН – Мамлакат хавфсизлик кучларида хизмат қилган фахрийлардан иборат жамоатчилик бирлашмаси Қозоғистондаги мактаб ўқувчиларига эҳтимолий террор таҳдидларига қарши қандай чоралар кўришни ўргатмоқда.\n2019 йил июнь ойида ташкил этилган «УРАН» нодавлат ташкилоти шу йил охирига қадар мамлакатдаги мактаб ўқувчилари учун ўқув машғулотлари ўтказишни режалаган.\nТашкилот директори – Миллий хавфсизлик қўмитаси (КНБ) махсус кучлари жанговар зобити, захирадаги полковник Файзулла Каменов. Ташкилот таъсисчилари орасида Қозоғистоннинг «Аксилтеррор қўмита» жамоатчилик бирлашмаси (КТК) раиси Аманжол Ўразбаев ҳам бор.\nАксилтеррор операцияларида қатнашган URAN ходимлари томонидан 26 январ куни Қустанай шаҳридаги 1-лицейда ўқув машғулотлари ўтказилди, деб хабар беради Tobolinfo.\n27 январ куни Миллий хавфсизлик қўмитаси (КНБ) Тараз ва Қарағанда шаҳарларида беш кишини ҳибсга олган. Ҳибсга олинганлар террорчилик ташкилоти тузиш ва терактлар режалаштиришда гумон қилинмоқда. [КНБ]\nТренингни захирадаги подполковник, КНБ махсус кучлари зобити Сергей Решетников олиб борди. 6-7-синф ўқувчиларига бир неча соат давомида террор хуружи вақтида амалга ошириладиган чоралар ўргатилди.\nМактаб ўқувчилари учун мўлжалланган шундай тренинг декабр ойида Нур-Султондаги мактабларнинг бирида ҳам бўлиб ўтган эди.\n«URAN» ташкилоти ижтимоий тармоқларда ўз саҳифаларига эга ва теракт содир бўлган тақдирда мактаб ўқувчилари ва маъмурлари қандай чоралар кўриши кераклиги ҳақида маълумотлар бериб боради.\n«Агар мактабга қуролланган одам бостириб кирса, ундан максимал даражада хавфсиз масофага узоқлашиш лозим. Текис линия бўйлаб югурмаслик керак. Ҳужум чоғида мактаб ўқувчилари ёпиқ ҳудудда бўлса, бинога киришни ёпиш, кириш жойидан узоқлашиш ва эътиборни жалб қилмасликка уриниб, ҳужум ҳақида фавқулодда хизматларга хабар бериш лозим», дейилади «URAN»нинг Facebook саҳифасида.\nХавф юқорилигича қолмоқда\nКНБ вакилларига кўра, ўқув дастури мамлакатда террорчилик ҳужумлари хавфининг кучайиб бораётгани ҳамда ўнлаб қозоқ фуқаролари Сурия, Ироқ ва Афғонистондаги террорчилик ташкилотлари сафида қолаётгани сабабли амалга оширилмоқда.\n27 январ куни МХҚ Тараз ва Қарағандада одамлар билан гавжум жамоат жойларида теракт уюштиришни режалаган беш кишини ҳибсга олди.\nШу билан бирга, ўтган йил декабр ойида эълон қилинган ҳисоботда Қозоғистондаги минглаб бинолар, жумладан, таълим муассасалари ва маданий объектлар террор таҳдидидан етарли даражада ҳимояланмагани аниқланган.\nҚозоғистонлик таҳлилчиларнинг фикрича, бундай шароитда бутун мамлакат бўйлаб ёшлар радикаллашувининг олдини олиш учун мактаб ўқувчилари билан ишлаш жуда муҳим.\n«Ёшлар ҳали етарлича ҳаётий тажрибага эга бўлмагани учун фахрийлар ёрдамига муҳтож», дейди Қуролли кучлар фахрийси, чимкентлик Алексей Журавов. «Қуролли кучлар, ҳуқуқ-тартибот идоралари ва махсус кучлар сафида хизмат қилган фахрийлар ёшлар учун ана шундай обрў-эътиборли шахслар бўлиши мумкин.»\n«Биз мактаб ўқувчилари ва талабалар билан суҳбатлашишимиз керак. Бу уларда радикаллашувга қарши иммунитетни шакллантиришга ёрдам беради», деб қўшимча қилди у.\nУнинг қайд этишича, Қозоғистонда хавфсизлик кучлари сафида ишлаган кўпчилик фахрийлар нафақага чиққач, жамиятга ёрдам бериш билан шуғулланмоқда.\nМасалан, «URAN» ходимлари ўтган йилнинг декабр ойидан бери аёллар учун ўзини ўзи ҳимоя қилиш курсларини ўтказмоқда.\n«Ватанга ёрдам бериш ва жамият ҳаётида ўрин эгаллаш – фахрийлар учун шарафли ишдир», дейди Журавов.\nҚирғизистон ёшлари видео ёрдамида ижтимоий муаммоларга эътибор қаратишни ўрганади\n«Болалар қўлидаги камералар» дастури қирғизистонлик мактаб ўқувчиларига видеороликлар орқали омма эътиборини мавжуд ижтимоий муаммоларга жалб этишни ўргатади, дейди лойиҳа координаторлари.


Буйраклар ишдан чиқишига сабаб бўладиган 6 одат - Zamin.uz\n14:23 / 28.01.2021\nИнсон саломатлиги учун муҳим саналган буйраклар фаолиятида муаммо кузатилиши, юрак хуружи, инсульт ва шунга ўхшаш жиддий касалликларга олиб келиши мумкин.\nҚайта ишланган гўшт маҳсулотларини истеъмол қилиш\nСосиска, колбаса ва шу каби қайта ишланган маҳсулотлар буйраклар фаолияти учун жуда хавфли саналади. Уларнинг тузга бой экани сабаб буйраклар натрийга бас келиши учун зўриқиб ишлашига, шунингдек, кўп миқдорда кальций ажралиб чиқишига тўғри келади. Кальций ўз навбатида буйракларда тош пайдо бўлишига сабаб бўлади.\nҚон босимини назорат қилмаслик\nҚон босимининг баландлиги нафақат буйраклар, балки организмдаги барча жараёнлар учун ҳам хавфли ҳисобланади. Гипертония буйракни қон билан таъминлайдиган қон-томирларни, шунингдек, ушбу аъзонинг ўзини ҳам жиддий зарарланишига сабаб бўлади. Шу сабаб ҳам доимий равишда қон босимини назорат қилиб туриш ва меъёрдан кўтариладиган бўлса, бефарқ бўлмасдан шифокорга мурожаат қилиш керак.\n2012 йилда ўтказилган тадқиқотда, 16 йил ёки ундан кўп вақт давомида сигарет чекишдан воз кечиш, буйрак ҳужайралари саратони хавфини 40 фоизга камайтириши аниқланган. Қолаверса, чекиш қон-томирларни шикастланиши ва қон босими кўтарилишига ҳам ҳисса қўшиши мумкин.\nКам сув ичиш\nКунига 1 ярим литрдан кам сув ичиш саломатликка ёмон таъсир қилади. Сув ичмаслик организмда натрий миқдори назоратда бўлмаслиги ва қон босими ўзгаришига олиб келади. Шу сабаб ҳам чанқашни кутиб ўтирмасдан, кунига камида 1 литр сув ичиш керак.\nОғриқ қолдирувчи дори воситаларини меъёрдан ортиқ истеъмол қилиш\nАксарият яллиғланишга қарши, айниқса таркибида аспирин ва ибупрофен бўлган дори воситалари буйракларнинг қон билан таъминланишига салбий таъсир қилади ва чандиқлар пайдо бўлишига олиб келади. Шу сабаб ҳам бу каби дори воситаларини шифокор мурожаатига биноан қабул қилиш, буйрагида муаммо бор кишиларга эса буткул воз кечиш тавсия қилинади.\nХалқ табобати йўли билан даволаниш\nШифобахш ўсимликлар билан ўзини-ўзи даволаш, дори препаратлари билан даволангандек хавфли бўлиши мумкин. Аксарият шифобахш ўтларда организм, хусусан, буйраклар саломатлигига таъсир қиладиган моддалар бўлиши мумкин. Шу сабаб ҳам ўсимликлар билан даволанишдан аввал мутахассис билан маслаҳатлашиш керак. “Замин” янгиликларини “Youtube”да кузатиб боринг\nЯнгиликлар » Ҳаёт тарзи » Буйраклар ишдан чиқишига сабаб бўладиган 6 одат


Ўзбекистонда коронавирус: 11 ноябрь асосий хабарлари\n19:23 11.11.2020 (Янгиланган 12:44 12.11.2020)\nСутка давомида 157 кишида коронавирус аниқланди, Ўзбекистонда коронавирус инфекцияси қайд этилганлар сони 69 330 нафарни ташкил қилмоқда.\nТОШКЕНТ, 11 ноя — Sputnik. Sputnik Ўзбекистон республикадаги эпидемиологик вазият тўғрисида асосий хабарларни тўплади.\nБир сутка давомида 157 кишида коронавирус аниқланди, Ўзбекистонда коронавирус инфекцияси қайд этилганлар сони 68 879 нафарни ташкил қилмоқда.\nЯнги касалланиш ҳолатларининг: 68 нафари Тошкент шаҳрида, 9 нафари Тошкент вилоятида, 2 нафари Навоий вилоятида, 7 нафари Самарқанд вилоятида коронавирусга чалинган беморлар билан мулоқотда бўлганлиги сабабли намуна олинган фуқаролар орасида аниқланган.\nБугуннинг ўзида 176 нафар бемор тузалди. Республика бўйлаб жами соғайганлар сони 66 609 нафарга етди. Соғайиш кўрсаткичи 96 фоиз.\nАйни пайтда 2 130 нафар беморга белгиланган стандартлар бўйича даво чоралари кўрилмоқда.\nЎзбекистонда жами 591 киши пандемия қурбони бўлди.\nРоссияга ишга юбориш ҳақида\nЎзбекистон бош вазирининг маслаҳатчиси Меҳриддин Хайриддинов, Бандлик ва меҳнат муносабатлари вазирининг биринчи ўринбосари Эркин Муҳитдинов ва Россиянинг мамлакатдаги элчиси Владимир Тюрденев иштирокчида учрашув бўлиб ўтди.\nУчрашувда коронавирус пандемияси пайтида Ўзбекистон фуқароларини Россияда ташкиллаштирилган ҳолда ишга жалб қилиш масаласи, Ўзбекистон ва Россиянинг ваколатли органлари томонидан ишлаб чиқилаётган миграция соҳасидаги шартномалар лойиҳаларининг бугунги кундаги ҳолати муҳокама қилинди. Учрашувда икки мамлакат миграция соҳасида яқин ҳамкорлик қилишга тайёр эканлиги билдирилди. Ўзбекистон томони фуқароларни Россияга ишга жойлаштириш масаласида Россия ҳукуматидан рухсат олиш бўйича бир нечта таклифлар берди. Таклифларни Россия томони муҳокама қилиб, натижаси бўйича маълум қилинишини таъкидлади.\nДунё бўйлаб инфекцияни юқтириб олган кишиларнинг сони 51,5 миллиондан ошди, сал кам 1,2 миллион киши вафот этди, 33,5 миллиондан ортиқ киши тузалди. Энг кўп ҳолатлар АҚШда (10,3 млн), Ҳиндистонда (8,6 млн), Бразилияда (5,7 млн).\nТан олинмаган Тоғли Қорабоғ республикаси аҳолиси тинч ҳаётга қайтмоқда. Бунда уларга Россия тинчликпарвар кучлари ва Россия Фавқулодда вазиятлар вазирлигининг мутахассислари ёрдам бермоқда.\nМуҳандислик қўшинлари йўлларни тозалашда ва транспорт ҳаракатини тиклашда ёрдам беришмоқда, сапёрлар аввалги уруш зонасини портловчи моддаларда тозалашда давом этмоқда. Қутқарувчилар махсус техника, қурилиш материаллари ва гуманитар ёрдамни етказиб бермоқда.\nРоссия Тоғли Қорабоғ аҳолисига қандай ёрдам бермоқда – бу ҳақда видеомизда.


Дунёдаги энг такомиллашган (ва қўрқинчли) роботлар - Terabayt.Uz\nДунёдаги энг такомиллашган (ва қўрқинчли) роботлар\nРоботлар. Баъзилар уларни ёқтиради, кимдир улар бизни ишсиз қолдиради деб хавотирга тушади, бошқалар бўлса, кун келиб бу технология бутун дунёни забт этади деб тахмин қилади. Роботларни ишлаб чиқариш жараёнлари борган сайин мураккаблашиб бораётгани боис ҳамда роботларнинг ўзи ҳам сунъий онг билан жиҳозланиб бораётгани сабабли бу қурилмалар кўп нарсага қодир ва айни дамда қўрқинчли бўлиб бормоқда.\nИлк тижорий роботлар саноат учун яратилган ва улар бир жойда туриб, ишлаб чиқариш линияларида инсонлар бажариши қийин бўлган вазифаларни амалга оширган. Аммо бугунги кунда роботлар худди биз каби икки оёқда юра олади ва ҳатто осмонда уча олади. Уларнинг баъзилари оғир, хавфли ёки зерикарли вазифаларни бажаришга ихтисослашган бўлса, бошқалари шунчаки инсониятга қувонч ва хурсандчилик улашиш учун, кўнгил очиш учун ишланган.\nҲаётимизда дастурий таъминот кўринишидаги роботлар, яъни ботларнинг ҳам аҳамияти ошиб бораётир. Ботлар ҳам жисмоний кўринишдаги роботлар каби хусусиятларга, энг эътиборлиси, вазифаларни автоном равишда бажариш функциясига эга. Аммо ботлар фақатгина рақамли оламда мавжуд бўлгани боис ушбу мақолада уларга тўхталиб ўтмаймиз.\nКелинг, энди қуйида ўта такомиллашган, кўп функцияларни бажара олувчи ва айнан шунинг учун ҳам қўрқинчли бўлган роботлар ҳақида маълумот берамиз. Бугун, хайриятки, электр таъминотидан маҳрум қилиш билан роботларни ишдан тўхтатиш мумкин, аммо эртага бунинг имкони бўлмай қолиши ҳам эҳтимолдан ҳоли эмас.\nSony'нинг Aibo лақабли кучук кўринишидаги роботи ҳам ёқимтой уй жонзоти, ҳам ўйинчоқ бўлиши мумкин. 2018 йилда тақдим қилинганидан буён Aibo ҳақиқий кучукдек ҳаракатланиши учун сунъий онг билан такомиллаштириб келинмоқда. Робот айни дамда ўз эгаси юзи ва овозини таний олади ҳамда унинг шахсиятига қараб ўз хатти-ҳаракатларини ўзгартириши мумкин.\nAibo'нинг сунъий онг алгоритмлари булутда жойлашган, яъни бутун дунёдаги барча Aibo'лар бир-бири билан маълумот алмашиши ва ўзаро янги тажрибаларни баҳам кўриши мумкин. Аибо 100 дан ортиқ юзни таниб, шунга қараб ўз хатти-ҳаракатларини намоён қила олади. Агар пул сиз учун муаммо бўлмаса, 3 000 доллардан сал камроқ нархга эга бу робот сизнинг ҳамроҳингизга айланиши мумкин.\nAsimo дунёдаги энг такомиллашган гуманоид (инсон қиёфасидаги) роботлардан бири бўлиб, янги кўникмаларни мустақил ўргана олади, икки оёқлаб юради ва зина бўйлаб ҳаракатлана олади ҳам. Роботлар учун икки оёқда тик ҳаракатланиш ўта мураккаб жараён ҳисобланади. Улар тик ва барқарор тура олиши ҳамда ҳаракатланаётганда турли тўсиқларни ошиб ўта билиши зарур.\nAsimo 2000 йилда тақдим қилинган ва у икки оёқда ҳаракатлана оладиган илк роботлардан. Тақдимотидан буён бу робот ўта даражада мукаммаллаштирилди. Asimo'нинг бирор-бир тижорий функцияси мавжуд эмас. У фақат инсонлар билан мулоқотга киришиш, катта миқдордаги ташқи объектларни таний олиш ва зина бўйлаб ҳаракатланиш каби хусусиятларни ўзида мужассам этган.\nAsimo'ни Toyota ишлаб чиқарган. Унга бир қатор ишларни бажаришни ўргатиш/дастурлаш мумкин. Масалан, тозалаш, қурилиш, энагалик қилиш ёки шунчаки ҳамроҳ бўлиш кабилар. Асимо маълум бир вазифани бажариш учунгина яратилмаган. Роботнинг яна бир ўзига хослиги шундаки, у аввалбошдан масофадан бошқаришга мўлжалланган.\nToyota компаниясининг THR-3 роботи бундан бир неча йил олдин тақдим қилинган эди, аммо шундан сўнг бу роботдан нима мақсадда фойдаланилаётгани ҳақида маълумот берилмади. Аммо айтиш мумкинки, THR-3 гибрид автоном/масофадан бошқарилувчи робот ҳисобланади. Бу робот Aibo'чалик ёқимтой кўринишга эга бўлмаса–да, 70 000 доллар нархга эга эканлигидан билиш мумкинки, у жиддий вазифани бажаришга мўлжалланган.\nКучук шаклида бўлса–да, Spot ўйинчоқ эмас. У ўта ҳаракатчан ва автоном роботдир. Boston Dynamics томонидан ишлаб чиқарилган Spot турли мақсадларда фойдаланишга мўлжалланган.\nҲозирга қадар ундан қурилиш ҳудудини тасвирга олиш, НАСА учун ерости тадқиқот ишларни олиб бориш ва COVID-19 пандемияси шароитида Цингапур паркларида ижтимоий масофаланишнинг самарадорлик даражасини ўлчашда ишлатиб келинмоқда.\nAquanaut ҳақиқий трансформердир. Ундан сув ости транспорти сифатида фойдаланиш, керак бўлганда эса гуманоид робот қилиб олиш мумкин. Робот энг ноқулай шароитларда ҳаракатланиш ва океаннинг тубигача тушиш имконига эга. Сунъий онг билан бошқарилувчи ушбу қурилма инсонлар учун хавфли бўлган ҳудудларда мустақил равишда таъмирлаш ишлари (масалан, нефть ускунаси ёки трубаларни тўғрилаш) ни амалга ошира олади.\nCB2 рўйхатдаги роботларчалик янги бўлмаса–да, анчагина «шипён». У чақалоқ кўринишига эга ва ундан мақсад чақалоқлардаги неврологик ривожланиш жараёнини ўрганиш. 2007 йилда ишлаб чиқарилган қурилма тадқиқотчилар инсоннинг ақлий ривожланишини яхшироқ тушунишини таъминлаш учун юзни таниш технологиясидан фойдаланади ҳамда инсонлар туйғулари ва юз ифодаларини идрок эта олади. Резинадан ишланган териси остидаги датчиклар ёрдамида эса уни қучоқлашаётгани ёки силашаётганини сезади.


Интерпол уюшган жиноий гуруҳлар коронавирусга қарши қалбаки вакциналар тарқатиши ёки ҳақиқийсини ўғирлаши мумкинлигидан ташвишланмоқда, деб ёзади The Guardian нашри.\n"Ҳуқуқни муҳофаза қилиш органлари коронавирусга қарши вакцина билан боғлиқ жиноий фаолликнинг барча турларига қарши имкон борича яхши тайёргарлик кўриши жуда муҳим", - деди Интерпол бош котиби Юрген Шток.\nНашрнинг ёзишича, Интерпол ташкилотнинг 194 аъзо мамлакати ҳуқуқни муҳофаза қилиш органларига тегишли огоҳлантирув жўнатган.\nШтокнинг қайд этишича, жиноятчилар олами "вакциналар етказиб бериш занжирига боғланиш ёки уни узиб ташлашни режалаштирмоқда", шунингдек, сохта сайтлар ёрдамида одамларга қалбаки дориларни таклиф этиши мумкин.\nБундан ташқари, жиноятчилар катта эҳтимол билан коронавирусни аниқлайдиган қалбаки тестларни ишлаб чиқариши ва тарқатиши ҳам мумкин.\nАввалроқ Буюк Британия Pfizer ва BioNTech компанияларининг коронавирусга қарши вакцинасидан фойдаланишни маъқуллаган биринчи давлатга айланганди.\nКиритилди: 07:55 03.12.2020. Ўқилди: 879 марта. Фикрлар сони: 0 та.\nРесторанлар коронавирусга қарши эмланган хўррандалар у...


Австралияда аёл хўроз чўқиб ташлаши оқибатида оламдан ўтди… - 3 Сентября 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Сентябрь » 3 » Австралияда аёл хўроз чўқиб ташлаши оқибатида оламдан ўтди…\nЭксперт Рожер Байарднинг айтишича, нафақат хўроз, балки, бошқа уй ҳайвонлари ҳам инсон ҳаёти учун хавфли ҳисобланади. Масалан, мушукнинг суйкалиб эркаланавериши ёши улуғ одамлар учун ўлим билан тугаши мумкин. Эксперт таъкидладики, ёши улуғ бир аёл мушук тирмалагач, дунёдан кўз юмган. Бундан ташқари, шу йил июнида Калифорния штатига қарашли Менифи шаҳрида 8 яшар қизалоққа ўзи асраб олган каламушлар хавфли хасталик вирусини юқтирган. Сал ўтиб қизалоқнинг баданига тошмалар тошиб кетган. Иситмаси 40 даражагача кўтарилган. Ўн кун деганда врачлар зўрға уни ҳаётга қайтаришди.


Ҳаж сапары ушын қәрежетлер 5 миллион сумға арзанлатылды- Kruz.uz\nҲаж сапары ушын қәрежетлер 5 миллион сумға арзанлатылды\n17:35, 24.07.2019 761 0 Жәмийет\n2016-жылы 5 мың зыяратшы Ҳаж сапарына барған болса, 2017-жылдан берли олардың саны 2 мыңға көбейтилип, улыўмалық көрсеткиш 7 мыңға жетти. Быйылғы жылы да 7 мың мөмин-мусылман жерлеслеримиз Ҳаж сапарына барыўы күтилмекте.\nБыйылғы жылдан баслап Сауд Арабиясында барлық түрдеги хызметлерге 5 процентлик қосымша қун салығы ҳәм мийманханаларға және 2,5 процентлик салық енгизилди. Бул, өз гезегинде, хызмет көрсетиў баҳаларының көтерилиўине себеп болады. Бирақ өзбекстанлы ҳәр бир зыяратшы ушын белгиленген хызметлер баҳасының көтерилиўи орнына, сезилерли дәрежеде арзанластырылды.\nПрезидент басламасы менен Ҳаж мәўсими ушын қәрежетлер сметасы бойынша ҳәр бир зыяратшыдан алынатуғын қаржы 33 миллион 300 мың сум етип белгиленди. Яғный баҳа 5 миллион сумға арзанластырылды.\nЖәне бир әҳмийетли жаңалық, быйыл өзбекстанлы зыяратшылар Мадина қаласында биринши мәрте «Масжид ан-Набавий»ден 50 метр қашықлықта жайласқан бес жулдызлы «Пулман замзам» мийманханасына орналасады. Макка қаласында болса Ҳарамнан алыс болмаған төрт жулдызлы «Аброж ал-Ҳидоя» мийманханасында болады. Ҳажылар ушын 24 саат даўамында заманагөй автобуслар бийпул хызмет көрсетеди.\nӨзбекстанлы ҳажылар быйылғы жылдың 24-июль – 3-август күнлери Ташкент-Мадина, Бухара-Мадина, Самарқанд-Мадина, Қаршы-Мадина, Үргениш-Мадина, Наманган-Мадина, Нөкис-Мадина жөнелислеринде ҳаж сапарына шығарып салынады. Ҳажылар 17-август – 1-сентябрь күнлери елимизге қайтып келиўи жобаластырылған.\nКеше, 22:49 1942\nКеше, 09:36 2826\n23:40, 08.07.2020 3057\n15:59, 08.07.2020 4221\n16:23, 07.07.2020 1329\nҚарақалпақстан Республикасы Прокуроры орынбасары гүзетиў системасы прописка «Өзбекстан Республикасында хызмет көрсеткен артист Нөкис қаласы Ғәрип ашық Бруней əскерий округи жол-транспорт Наўрыз» байрамы\n19:17, 06.07.2020 5153\n16:31, 06.07.2020 4849\n13:06, 05.07.2020 4080\n20:41, 08.07.2020 3969


Ўзбекистон Ёшлар иттифоқи фаолиятига тўсқинлик қилаётган муаммолар кўриб чиқилди – Yoshlar ovozi\nЎзбекистон Ёшлар иттифоқи фаолиятига тўсқинлик қилаётган муаммолар кўриб чиқилди\nЁшлар алоҳида ижтимоий гуруҳ сифатида жамият ва давлат ривожида муҳим ўрин тутади. Йигит-қизлар мамлакатимиз келажагини бугунданоқ белгилаётган, юртимиз тараққиёти йўлида янги ғоялар, куч ва имкониятларни ишга солишга қодир улкан кучдир. Шу боис уларни ҳар томонлама қўллаб-қувватлаш, интилиш ва қобилиятларини рўёбга чиқариш учун барча шарт-шароитларни таъминлаш давлат сиёсатининг устувор йўналишларидан бирига айланган.\nЖумладан, Ўзбекистон ёшлар иттифоқининг ташкил этилиши мамлакатда бу борада олиб борилаётган ишларнинг янги босқичга олиб чиқилишига, уларнинг келажаги учун янги саҳифа очилишига катта қадам бўлди.\nЁшларга муносиб шарт-шароитлар яратиб берилаётганига қарамасдан, айрим мутасадди ташкилот раҳбарларининг сусткашлиги сабабли йигит-қизлар билан боғлиқ аксарият муаммоларни ҳамон тўлиқ бартараф этиб бўлмаяпти. Жойларда мутасадди раҳбарлар томонидан бу масалани менсимасдан, ёшлар ҳаёти, ўй-кечинмалари, орзу-умидларига эътиборсиз қараш ҳолатлари ҳамон учрамоқда.\nХусусан, Ўзбекистон Республикаси Президентининг 2018 йил 27 июндаги фармонига асосан “Yoshlar – kelajagimiz” Давлат дастури қабул қилинди. Жорий йилда Давлат дастури қамровини янада кенгайтириш бўйича Иқтисодиёт ва саноат вазирлиги билан биргаликда тизимли ишлар амалга оширилиб, 2,1 триллион сўмга яқин 8 минг 913 бизнес лойиҳанинг манзилли рўйхати соҳаларга ажратилган ҳолда туман ва шаҳарлар кесимида ишлаб чиқилди.\nБироқ жойларда мутасаддиларнинг эътиборсизлиги ва масъулиятсизлиги, қолаверса тегишли вазирлик ва идоралар, молия муассасаларининг маҳаллий ҳокимиятлар билан ҳамкорлиги лозим даражада йўлга қўйилмаганлиги боис мамлакатимиз келажаги учун муҳим бўлган ушбу дастур кўпгина вилоятларда қониқарсиз бажарилмоқда.\nШунингдек, ёшлар ўртасида ҳуқуқбузарлик ва жиноятчиликнинг олдини олиш, бандлиги таъминлаш, нофаол ёшлар билан ишлаш борасида самарадор чора-тадбирлар амалга оширилмаган. Маьлумотларга кўра, жорий йилда 17 ёшгача қизлар ўртасида 50 та эрта туғруқ ҳолати қайд этилган. 6 мингдан ортиқ ёш оилалар ажрими қайд этилган. Ёшларни тарбиялашда оиланинг ўрни сусайиб бораётгани, ёш йигит-қизлар оила қуриш, эрта никоҳ ҳақида умуман тушунчага эга эмаслигини бунга сабаб дейиш мумкин.\nЁшлар орасида ҳуқуқбузарликларнинг олдини олишда асосий омил – уларнинг самарали бандлигини таъминлаш борасида ҳам қатор камчиликлар мавжуд. Ёшларни муносиб иш билан таъминлаш, жумладан, улар учун барқарор ҳамда истиқболли иш ўринларини яратиш, ёшларнинг меҳнатга оид ҳуқуқларига иш берувчилар томонидан риоя этилиши устидан қатъий назоратни йўлга қўйиш тақозо этилади. Зотан, ҳар йили мамлакат меҳнат бозорига таълим муассасаларини тамомлаган қарийб 450 минг ёш ўғил-қиз кириб келмоқда.\nЎзбекистон ёшлар иттифоқи марказий кенгаши раиси Алишер Саъдуллаевнинг таъкидлашича, энг катта эътиборни ғоявий структурани ривожлантиришга қаратиш керак. Шу билан бирга Ёшлар иттифоқининг қуйи бўғинларида ходимларнинг камлиги сабабли баъзи бир тумандаги ёшларни тўлиқ қамраб олиш имкониятини пасайтирмоқда.\nМажлисда тилга олинган камчиликларни бартараф этиш юзасидан бир қатор тавсиялар билдирилди. Хусусан, ёшларни ислоҳотларга фаол жалб қилишнинг ўзига хос услуби сифатида “Ҳоким ва ёшлар” учрашувларини мутлақо янгича, замонавий руҳда ташкил қилиш механизмини ишлаб чиқиш зарурлиги қайд этилди. Шунингдек, ёшларни “Миллий тикланишдан миллий юксалиш сари” ғояси остида бирлаштириш, улар қалбида ислоҳотларга дахлдорлик ҳиссини ошириш, чуқур илм олишга ва китоб мутолаасига тизимли жалб этиш чораларини кўриш зарурлиги таъкидланди.\n7 кунда тикланган “кўприк”\nНоёб китоблар топилди\nКўзгуда ўзни кўрмоқ бошқача\nАна совғаю, мана совға!\nЁш Дизайнерлар беллашуви\n← Стипендия учун ўқиш эмас, билим учун ўқиш лозимлигини ёшлар тушунишлари лозим\nҚўқон — жаҳон ҳунармандлари шаҳри →\nGoogle haqida siz bilmagan qiziqarli faktlar (65 379)\nPullar haqida qiziqarli 7 fakt (60 588)\nТИВ Консуллик бошқармаси Москва вилоятидаги ёнғин ҳақида маълумот берди (22 674)


Ўзбекистонда коронавирусга тест топширганлар сони 1 миллиондан ошган\n16:31 / 22.06.2020\nЎзбекистонда сўнгги бир кунда 17 мингдан ортиқ тест синови ўтказилган ва шу вақтгача тест қилинганлар сони 1 миллиондан ошиқни ташкил қилмоқда. Бу ҳақда Санитария-эпидемиологик осойишталик агентлиги директори биринчи ўринбосари Ботиржон Қурбонов маълум қилинди.\nАгентлик расмийси АОКАда ўтказилган брифингда маълум қилишича, сўнгги бир кунда Ўзбекистондаги вирусологик лабораторияларда 17 600та, эпидемия мавсуми давомида 1 038 575та тест синови ўтказилди.\nМаълум қилинишича, айни вақтда шифохоналарда даволанаётган беморларнинг 3 нафари ўта оғир, 15 нафари оғир, 125 нафари ўрта оғир аҳволда. Қолган беморлар қониқарли ҳолатда, шунингдек, 68 кишида пневмония аниқланган.\nЭпидемик вазият нохуш бўлган ҳудудлардан келган ва беморлар билан мулоқотда бўлган 59 540 нафар фуқаро саломатлиги устидан тиббий назорат давом этмоқда. Жумладан, уй шароитида — 36 655 нафар фуқаро, стационар шароитда — 22 885 нафар фуқаро карантинга олинган.\n22 июнь куни соат 10:00 ҳолатига кўра, Ўзбекистонда коронавирусдан зарарланиш ҳолатлари сони 6358тага етган. Шу вақтгача 4377 киши тузалган, 19 киши вафот этган.\nЭслатиб ўтамиз, нодавлат тиббиёт ташкилотларига барча талабларга риоя қилган ҳолда ҳудудий санитария-эпидемиологик осойишталик марказлари раҳбарлари томонидан имзоланадиган шартнома асосида 2020 йил 1 сентябрга қадар коронавирус инфекциясини лаборатор текшириш бўйича пуллик тиббий хизмат кўрсатишларига рухсат берилган.\nТаиландга келувчи хорижликларга коронавирусга 96 долларлик тест топшириш мажбурий қилинди\nЎзбекистонда кунлик тузалиш ҳолатлари сони бўйича янги рекорд қайд этилди\nКоронавирус сабабли Қозоғистондаги иккита шаҳар карантинга ёпилади


Марказий Осиё давлатлари интернетни чеклашда етакчи « Ўзбекистон Халқ Ҳаракати\nМарказий Осиё давлатлари интернетни чеклашда етакчи\n02 November 2018 - 9:35\n“Америка овози” радиосининг хабар беришича, айрим ҳукуматлар интернет ва ижтимоий тармоқлар устидан назоратни кучайтирмоқда. Инсон ҳуқуқлари, демократия ва матбуот эркинлигини ўрганувчи “Озодлик уйи” (Фреедом Ҳоусе) ташкилотининг йиллик ҳисоботида шундай хулоса қилинади. Унга кўра, 2017-йилда қатор мамлакатларда диссидентларни сохта хабар тарқатиш айби билан жазолашган.\n“Озодлик уйи”нинг билдиришича, сўнгги етти йилдан бери интернетдан фойдаланиш эркинлиги дунё бўйлаб чекланмоқда, хабарларни сохталаштириш бунга етакловчи сабаблардан бири сифатида кўрилмоқда.\nТашкилот ҳисоботида айтилишича, Хитой ҳукумати интернетнинг ашаддий душманлари рўйхатида сўнгги уч йилдан бери пешқадамликни қўлдан бой бермаяпти. Ва аксинча, Исландия ва Эстонияда фуқароларда интернетдан фойдаланишда чекловлар анча кам.\n2016-йил ёзида Туркияда давлат тўнтаришига ҳаракат кетидан интернет эркинлиги чекланишда давом этмоқда.\n“Туркия судларининг интернетдан баъзи материалларни олиб ташлаш қарорига итоатсизлик айрим сайтларнинг ёпилишига сабаб бўлди”, – дейди “Озодлик уйи”дан Адриан Шаҳбоз.\nҲисоботда айтилишича, ўтган йили 18 мамлакатда ўтказилган сайловлар пайтида сохта маълумотлар тарқатиш ва шу билан ҳийла усулларини қўллаш қайд этилган. Қўшма Штатларда айниқса 2016-йил президент сайловидан олдин сохта хабарлар кўпайган.\n“Интернет нафақат диктатура ҳукмрон мамлакатларда, балки демократик давлатларда ҳам беқарорликка сабаб бўлишини кўряпмиз”, – дейди Шаҳбоз.\n“Озодлик уйи” ташкилоти ижтимоий саҳифаларнинг ҳақиқий журналистикага қарши қурол сифатида қўлланаётганини тергов қилишда ёрдам берувчи мустақил журналистларни қўллаб-қувватлашга чақирмоқда.\n“АҚШ каби мамлакатларда журналистларни қоралаш ёки сайловга аралашиш мақсадида амалга оширилган сохта ахборот тарқатиш кампанияси ортида ким турганини ошкор этишга қаратилган ҳаракатларга гувоҳмиз”, – дейди ташкилот вакили.\nЎзбекистонда ўтган бир ярим йил ичида бироз силжиш кузатилган бироқ республика ҳамон “эркин эмас” деган категория остида, хусусан сиёсий эркинликлар ҳақида гап кетганда. Марказий Осиёнинг барча давлатлари шу тоифага киритилади.\nҚирғизистон истисно: қисман эркин, чунки у ерда сиёсий мухолифат бор ва матбуот эркинлиги ҳам қўшни давлатларга қараганда нисбатан олдинда. Бироқ ўтган йиллар ичида бу давлатда ҳам вазият салбийлашган.


Наманган вилояти ҳудудида олис ва яқин ўтмишдан садо берувчи 300 га яқин моддий маданий мерос объектлари мавжуд. Узоқ минг йилларга бориб тақалувчи тарихий обида ва зиёратгоҳларни асраб авайлаш, уларни келажак авлодларга асл ҳолида қолдириш муҳим вазифаларидан биридир.\nНаманган шаҳри ҳудудидан оқиб ўтувчи Шимолий Фарғона каналининг чап соҳилида, “Афсоналар водийси” боғига ёндош сўлим гўшада жойлашган ўн бир Аҳмад зиёратгоҳи мажмуасида бугун кенг кўламли қурилиш ободонлаштириш ишлари олиб борилмоқда. Канал устига меъморий ечими жиҳатидан Ўзбекистонда ўхшаши йўқ, хонақоҳ сиғими 4,5 минг, умумий сиғими 15 минг намозхонга мўлжалланган Жомеъ масжид ва зиёратгоҳни боғловчи замонавий кўприк барпо этилади.\nТарихий қадамжолар билан яқиндан танишган вилоят ҳокими вазифасини бажарувчи Шавкат Абдураззоқов қайд этганидек, муқаддас обидалар, хусусан ўн бир Аҳмад зиёратгоҳидаги ҳар бир ишга мукаммаллик билан ёндошиш лозим. Бу маскан зиёрат туризми масканига айланиши, одамларни маънан халоват топадиган жойи бўлиши керак. Юқоридан катта шаршара қуралади, ундан тушган сув катта ариққа туташ ҳовлиларга чиқиб кетади. Ўртада катта фаввора ҳам дизайн жиҳатидан ўзига хос бўлади.\nСардоба – Наманган шаҳар марказида жойлашган қадимий даҳа. Баъзи ривоятларга қараганда, шаҳар мана шу жойдаги маҳаллалардан бошланиб, кейинчалик кенгайиб кетган. Бу атрофда жуда кўп маданий-маиший бинолар, турар-жойлар қад ростлаган. Улардан бири ХIХ асрнинг иккинчи ярми, XX аср биринчи чорагида яшаб ўтган Қодирхўжа эшоннинг уйи ҳисобланади. У тарихий ва маданий ёдгорликлар рўйхатидан ўрин олган бўлиб, яқингача сайёҳлар эътиборидаги масканлардан бири эди.\nБинонинг қурилиш услуби шарқона, нақшлари европача. Ҳовлиси ички ва ташқи қисмлардан иборат бўлган. Хоналар шифти – ўрта ҳовузсимон қисми васса-жуфт, атрофлари катаксимон кўринишда. Катакчалар ичига буғдойзор, қарағайзор, ўрмон ва денгиз бўйида қурилган қаватли уй тасвирлари чизилган.\nТаассуфки, ушбу маданий ёдгорлик бугунги кунда ташландиқ ҳолга келиб қолган. Бир пайтлар анча маблағ эвазига таъмирдан чиқарилган бинолар ночор кўринишда. Тарихдан ҳикоя қилувчи экспонатлар қўйилган залларга кириб бўлмайди – эшиклар қулфланган. Боз устига, мазкур ҳовли ҳудудидан кимгадир икки қаватли дўкон ва омборхона қуриш учун ер ажратилган. Чала қолган бу объект ҳам манзилни янада хунуклаштирган. Бу ҳақида бундан икки йил ЎзА сайтида ҳам бонг урилган эди.\nВилоят раҳбарининг эътиборидан кейингина, бундан 150 йил аввал Наманганга технологияни, илк фотоаппарат ва бошқа ашёларни олиб келган буюк маърифатпарвар, элпарвар олим Қодирхўжа Эшон ҳовлисини илм-фан, маънавият, туризм марказига айлантириш режалаштирилди.\nУшбу меъморий обида билан танишган вилоят ҳокими вазифасини бажарувчи Шавкат Абдураззоқов реконструкция учун лойиҳа таклифларига қўшимчалар киритди.\n– Меъморий мажмуа тарихий, асл ҳолатини йўқотмаслиги керак. Таъмирлашда гипсокартон, профилдан умуман фойдаланилмаслиги лозим. Бу ерда музей, кутубхона, “вай-фай” зона ташкил этамиз. Ёшлар учун севимли маскан бўлади, – деди вилоят ҳокими.\nЭътиборлиси шундаки, тарихий ҳовли ичига ва ёнига маданий мерос конвенцияларига зид равишда қурилган, зиёратгоҳ ҳуснига мос тушмаган икки бино бузиб ташланади.\nДругие материалы в этой категории: « Юз ёшдан ошган юртдошларимиз қайси ҳудудда кўпроқ?\tОНЛАЙН: Муфтий ҳазратлари пойтахтимизда қайта бунёд этилаётган масжидларга ташриф қилмоқдалар »


Бинобарин, республикамизда саноатлашиш суръати ҳамда аҳоли сонининг жадал ўсиши туфайли энергия истеъмоли, айниқса, иқтисодиёт тармоқларининг энергетика ресурсларига бўлган эҳтиёжи сезиларли даражада ортиб бораверади. Чунки БМТ прогнозларига кўра, 2030 йилга бориб, Ўзбекистон нуфуси 37 миллион нафарга етиши мумкин.\nБу, ўз навбатида, углеводород ресурсларини тежаш ва улардан оқилона фойдаланишни тақозо қилади. Нега деганда, ушбу хом ашё захиралари чегараланган. Ҳисоб-китобларга қараганда, ресурслар истеъмолининг бугунги ҳажми сақланиб қоладиган бўлса, 2030 йилда энергетика ресурсларининг танқислиги жами эҳтиёжга нисбатан 65,4 фоизни ташкил этиши эҳтимоли бор.\nУглеводород ресурслари орасида табиий газга алоҳида эътибор талаб қилинади. Чунки электр энергетикасида бирламчи иссиқлик-энергетика ресурслари эҳтиёжлари таркибида табиий газга боғлиқлик 85 фоиздан ортади. Табиий газ сарфининг 42 фоизи электр энергиясини ишлаб чиқаришга, 27 фоизи аҳоли, 26 фоизи иқтисодиёт тармоқлари эҳтиёжларини таъминлашга тўғри келади. Шунинг ўзиёқ, биринчи галда, табиий газдан иссиқлик электр станциялари (ИЭС)да электр ва иссиқлик энергияси ишлаб чиқариш учун фойдаланиш самарадорлигини ошириш зарурлигини кўрсатади.\nАфсуски, бугунги кунда соҳанинг жорий техник ҳолати шу даражадаки, ИЭСда ишлаб чиқарилаётган маҳсулотлар таннархида харажатлар улуши ўртача 94,5 фоизни, айрим станцияларда эса 100 фоиздан ортиқни ташкил этмоқда. Иссиқлик электр станция-ларида соҳавий асбоб-ускуналарнинг эскириши ўртача 61,73 фоиз экани бунга сабаб бўлаётир. 2015 йилда “Ўзбекэнерго” АЖ конденсацион иссиқлик электр станцияларида электр энергиясини ишлаб чиқаришда фойдали иш коэффициенти 28,4 — 42 фоиз ўртасида, ўртача эса 33,5 фоизни ташкил қилди. Бу Европа Иттифоқи, Жануби-Шарқий Осиёда фойдаланилаётган шу турдаги замонавий иссиқлик электр станциялари кўрсаткичларидан 1,5 баравар камдир. Табиийки, 1 кВт. соат электр энергиясини ишлаб чиқариш учун хориждаги электр энергияси ишлаб чиқарувчилари билан таққослаганда, кўпроқ иссиқлик-энергетика ресурслари сарфланмоқда. Масалан, 2015 йилда Европа Иттифоқи мамлакатлари замонавий ИЭСларида 1 кВт. соат электр энергиясини ҳосил қилишга 269 грамм шартли ёнилғи сарфланган бўлса, “Ўзбекэнерго” АЖ иссиқлик электр станцияларида бу кўрсаткич қарийб 374,9 граммга етади.\nИқтисодиётнинг энергия сарфи даражасини камайтириш миллий иқтисодиётимиз рақобатдошлигини оширишнинг яна бир муҳим омилларидан саналади. Бугун юртимизда энергия сарфи даражаси ривожланган мамлакатларда эришилган кўрсаткичлардан 2 — 3 баравар ортиқни ташкил этади. Мисол учун, кимё саноатидаги юқори энергия сарфи ўз-ўзидан маҳсулот таннархининг ортишига ҳамда унинг етарли даражада рақобатдош эмаслигига асосий сабаб бўлмоқда. Ўзбекистон кимё саноати корхоналарида маҳсулот чиқариш нархида харажатлар улуши 99,7 — 100 фоизни ташкил қилади. Улардан 64 фоизи айнан энергетика ресурсларига сарфланади. Ваҳолонки, замонавий технология ва асбоб-ускуналарни қўллайдиган хорижий корхоналарда бу кўрсаткич 25 — 30 фоиздан иборат, холос.\nХусусан, Ўзбекистонда бир тонна аммиак ишлаб чиқаришга 1868 куб метр табиий газ сарфланади. Агар бу жараёнда “Haldor Topsoe” русумли замонавий ускуналардан фойдаланилганда, мазкур кўрсаткич 902 куб метрдан ошмайди. Яъни юртимиз корхоналарида аммиак ишлаб чиқаришга табиий газ сарфи замонавий технологиялар қўлланилгандагига қараганда 2,1 баравардан ҳам зиёддир. Бундай ишлаб чиқариш субъектларида электр энергияси турдош замонавий корхоналардагига нисбатан 1,5 — 2,5 баравар кўп ишлатилади. Қолаверса, эскирган асбоб-ускуналар таъмирталаб бўлиб қолгани сабабли уларнинг эксплуатацияси харажатлари 1,5 — 2 баравар кўпроқдир.\nҲисоб-китоблар шуни кўрсатаяптики, Ўзбекистонда бирмунча тежамкор қувватлар ишга туширилса, энергия сарфини 2 — 2,5 баравар, аммиакнинг таннархини эса 1,8 баравар пасайтириш мумкин. Бундай ҳолат бошқа турдаги минерал ўғитлар ишлаб чиқаришда ҳам кузатилмоқда. Масалан, азот ишлаб чиқаришда маҳсулот таннархида энергия ресурсларининг улуши 70 фоиздан ортиқни ташкил қилади, энергия сарфи эса хориждагига нисбатан 2 — 2,5 баравардан ошади.\nУмуман, кимё саноатида энергия истеъмоли бир фоиз камайиши маҳсулот таннархини 0,6-0,8 фоиз пасайтириш имконини беради.\nШуни алоҳида қайд этиш керакки, бугун кимё соҳасидаги корхоналар томонидан ишлаб чиқарилаётган минерал ўғитлар монопол маҳсулотлар реестрига киритилган. Монопол маҳсулот нархида кўзда тутилган даромад ҳар доим ҳам ишлаб чиқариш қувватларини янгилаш, корхонани ривожлантириш ҳамда молиявий-иқтисодий хавф-ларнинг олдини олиш мақсадида ўз айланма маблағини тўлдириш учун етмайди.\nБундан ташқари, минерал ўғит сотиб оладиганлар — қишлоқ хўжалиги корхоналарининг дебитор қарздорлиги, иккинчи тарафдан, ишлаб чиқарилган маҳсулотнинг меъёрдан зиёд қолдиғи мавжудлиги туфайли вазият янада чуқурлашиб, энергия ресурси етказиб берувчилар кредитор қарздорлигининг ортишига сабаб бўлмоқда.\nБунда кимё саноатида энергия самарадорлигини ошириш мавжуд аммиак ва азот ишлаб чиқариш қувватларини илғор технологияларни жорий қилиш орқали тўлиқ модернизациялашни ҳамда энергия кўп истеъмол қиладиган қувватларни эксплуатациядан чиқаришни тақозо этмоқда. Бу аммиак тайёрлашда энергия сарфини 1,5 — 2 баравар камайтиришга замин яратади. Навоий вилоятида “Навоийазот”нинг эскирган қувватлари ўрнида аммиак, карбамид ва азот кислотаси ишлаб чиқарадиган замонавий қувватларни қуриш тўғрисида қарор қабул қилинган бўлса-да, “Фарғонаазот”да бу борада аниқ бир стратегия йўқ. Таассуфли томони шундаки, мазкур -корхона маҳсулотлари ташқи бозор у ёқда турсин, ички бозордаги рақобатга ҳам бардош бера олмаяпти.\nҚурилиш материаллари саноати ҳам иссиқлик-энергетика ресурсларининг йирик истеъмолчиси ҳисобланади. Шу соҳада маҳсулот ишлаб чиқариш ҳамда сотишда ёнилғи ва энергия сарфи улуши 50 фоизга етади. Бу, албатта, ўтган асрда қурилган заводларда ҳали ҳам эскирган технологиялардан фойдаланилаётгани натижасидир. Бугун цемент ишлаб чиқарадиган учта заводда юқори энергия сарфига эга бўлган, “ҳўл” деб аталадиган усул кенг қўлланилади. Мисол учун, “Оҳангаронцемент”да бир тонна маҳсулот ишлаб чиқаришга 286,7 килограмм, “Қувасойцемент”да 246,6 килограмм, “Бекободцемент”да эса 230 килограмм шартли ёнилғи кетади. Мамлакатимиздаги цемент заводларидан фақатгина “Қизилқумцемент”да кам, яъни 160 килограмм шартли ёнилғи сарфланади. Бу “қуруқ” усули амалиётга татбиқ этилгани самарасидир. Аммо жорий кўрсаткич ҳам Япония, Корея Республикасидаги тегишли корхоналар билан қиёсланганда, 30 фоиз кўп. “Қуруқ” усулида ишлайдиган мазкур корхоналарда шартли ёнилғининг барча сарфи бир тонна клинкерга 120 килограммдан ошмайди. Хитой ва Туркиядаги цемент заводлари ҳам худди шундай кўрсаткичларга эга. Ва айнан улар ички бозордаги маҳаллий ишлаб чиқарувчилар билан асосий рақобатга киришади. Натижада ўзимизнинг цемент маҳсулотимиз нарх омили сабаб рақобатда ўз мавқеини бой бериб қўймоқда.\nСамарадорлиги юқори бўлган технологияларни жорий этиш орқали энергия истеъмолини, ҳатто, 30 фоиз камайтириш истиқболда цемент заводларида 230 минг тонна шартли ёнилғи ёки 200 миллион куб метр табиий газни тежаб қолиш имконини беради. Пировардида цемент таннархи 15 — 20 фоиз арзонлашади.\nШундай қилиб, Ўзбекистонда энергия самарадорлиги тамойилини жорий этиш иқтисодий ривожланишни сифат жиҳатидан янги босқичга олиб чиқади, иқтисодиётимизнинг рақобатдошлигини кучайтиради.\nДарҳақиқат, энергия самарадорлигини ошириш энергетик ресурсларни, биринчи галда, Ўзбекистон учун стратегик аҳамиятга эга бўлган табиий газни иқтисод қилишга, айни пайтда юқори қўшимча қийматга эга маҳсулотлар ишлаб чиқаришга кенг йўл очади. Масалан, 3,5 миллиард куб метр табиий газни синтетик суюлтирилган ёнилғига айлантириш хом ашёга нисбатан қўшимча қийматни 7 — 9 баравар ошириш имконини беради. Ҳисоб-китоблар шуни кўрсатаяптики, Ўзбекистонда газни GTL технологияси бўйича қайта ишлаш орқали маҳсулот тайёрлаш таннархи дунё кўрсаткичларидан бирмунча паст. Хусусан, метанол ишлаб чиқариш 2 баравар, синтетик ёнилғи 1,6 баравар арзон бўлади. Бу газнинг экспорт нархлари бўйича қийматини ҳисобга олган шароитда ҳам юқори рақобат кўрсаткичларига эришишда муҳим омилдир.\nБундай мисолларни кўплаб келтириш мумкин. Дейлик, минг куб метр табиий газ қийматини бирлик сифатида оладиган бўлсак, ундан пластик маҳсулотлар ишлаб чиқарилса, бозор қиймати 15 баравар ўсади, тайёр маҳсулотлар 25 марта кўпаяди. Кўриниб турибдики, табиий газ экспортининг ортиб бораётган қисмини қайта ишлаш натижасида олинган маҳсулотларни экспорт қилишни жадаллаштириш мақсадга мувофиқ.\nШу билан бирга, энергия ресурсларини тежашдан қолган қўшимча маблағни иқтисодиётимизнинг етакчи корхоналарини модернизациялашга, уларни замонавий энергия тежамкор, юқори ишлаб чиқариш қувватига эга асбоб-ускуналар харидига йўналтириш мумкин. Бу энергия самарадорлигини жорий қилиш орқали тайёрланаётган маҳсулотнинг таннархини пасайтириш, ички ва ташқи бозорларда рақобатдошлигини ошириш, пировардида таркибий ўзгаришларни жадаллаштиришга хизмат қилади.\nБуларнинг барчаси энергия самарадорлигини ошириш бўйича узоқ муддатли давлат стратегиясини ишлаб чиқиш ва қабул қилиш заруратини туғдирмоқда. Унда иқтисодиётнинг барча соҳа ҳамда тармоғида энергияни тежаш, халқ хўжалиги ва аҳоли -истеъмолида қайта тикланадиган энергия манбаларидан фойдаланиш имкониятларини кенгайтириш, электр энергияси ишлаб чиқариш бўйича замонавий қувватларни ишга тушириш, “яшил иқтисодиёт”га ўтиш масалаларини комплекс ҳал қилиш йўллари назарда тутиларди. Энергия самарадорлигини юксалтиришдек фойдаланилмай ётган улкан захирани ишга солиш, шубҳасиз, мамлакатимиз раҳбарияти томонидан белгилаб берилган миллий иқтисодиётимизнинг рақобатдошлигини ошириш ҳамда ялпи ички маҳсулотимизнинг юқори суръатларда ўсишини таъминлаш бўйича устувор вазифаларни ҳал қилишда муҳим ўрин тутади.\nМазкур рукндаги бошқа мақолалар: « Тараққиётнинг етакчи кучи\tЮксак технологияли йирик лойиҳа »


Мирзиёев Яшнобод туманига ташрифи чоғида кутилмаганда оилавий поликлиникага кирди\n18:39 / 06.05.2017\nПрезидент Шавкат Мирзиёев Яшнобод туманига ташрифи чоғида кутилмаганда 32-оилавий поликлиникага кирди. Бу ҳақда ЎзА хабар берган.\nДавлат раҳбари поликлиниканинг иш тартиби билан қизиқди. Муассасанинг самарадорлигини ошириш, уйларга чиқиб, аҳолига патронаж хизмати кўрсатишни янада кучайтириш зарурлигини таъкидлади. Мобиль тиббий ёрдам қамровини кенгайтириш, поликлиникани таъмирлаш ва аҳоли учун қулайликларни ошириш бўйича кўрсатмалар берди.\nПрезидент соғлиқни сақлаш соҳаси ходимлари билан бир неча маротоба учрашиб, бирламчи тиббиёт муассасалари, оилавий поликлиникалар, патронаж хизмати, тез тиббий ёрдам тизимининг фаолиятини такомиллаштириш бўйича ўзининг тавсияларини берди. Соҳа ривожи йўлида бир нечта фармон ва қарорлар қабул қилинди, уларнинг ижроси изчиллик билан таъминланмоқда.\nБу борадаги ислоҳотлар Яшнобод туманидаги 32-оилавий поликлиника фаолиятида ҳам намоён бўлмоқда. Асалобод, Маърифат, Ширинобод, Жўрабек, Яссавий, Бойсун маҳаллаларидаги 27 минг 285 аҳолига тиббий хизмат кўрсатилмоқда. Болалар ва туғиш ёшидаги аёллар, кексалар чуқурлаштирилган кўрикдан ўтказилмоқда.\nДавлат раҳбари ташаббуси билан пойтахтдаги ҳар бир поликлиникага тез тиббий ёрдам машиналари ажратилди. 32-оилавий поликлиникада ҳам тез тиббий ёрдам пункти кечаю кундуз ишламоқда.\nПрезидент поликлиника жойлашган маҳалладаги одамлар билан мулоқот қилди.\nполиклиника Шавкат Мирзиёев


Uz-Daewoo вакилининг УФМС раҳбарига пора берганига оид даъво судга оширилди\n23 апрел 2021, Тошкент вақти: 14:35\nФМСнинг Воронеж бўйича бошқармаси собиқ раҳбари Н.Полуказаков.\nВоронежда Миграция идорасининг пора олишда айбланган собиқ раҳбари Николай Полуказаков иши судга оширилди. У пора эвазига ўзбекистонлик ишчиларни Россияга киритишга рухсат беришда айбланмоқда. Терговчилар пора ишига Uz-Daewoo корхонасининг юқори лавозимдаги амалдори аралашганини даъво қилди, корхона эса бу борада ҳозирча бирор расмий изоҳ бермади.\nВоронежда ўзбекистонлик тадбиркорлардан пора олганликда айбланаётган маҳаллий УФМС раҳбари Николай Полуказаков жиноий иши Белгород шаҳрининг Свердловск туман судига оширилди.\nҲибс қилинган VolkswagenTouareg автомашинаси\nМиграция идорасининг собиқ раҳбари Полуказаков Воронеж вилояти Тергов қўмитаси томонидан 2013 йилнинг сентябрь ойида Uz-Daewoo Воронеждаги бош офиси вакилларидан ўта катта миқдорда пора – нархи 2,5 миллион рубль (ўша давр давлат курси бўйича тахминан 80 минг АҚШ долл.- таҳр.) бўлган VolkswagenTouareg автомашинасини олганликда айбланмоқда. Тергов қўмитаси бу автомобил ҳибсга олинганини маълум қилди.\nТергов билан Россия Тергов қўмитасининг Марказий аппарати ходимлари шуғулланган.\nТерговчилар ўз айбига қисман иқрор бўлган Полуказаков “пора олганини тан олди, аммо унга айб сифатида қўйилаётган моддий зарар 1 миллион рублдан ошмагани, яъни унга “ўта катта” эмас “катта миқдорда пора олганлик” айби қўйилишини талаб қилаётгани”ни айтмоқда.\nАйбланувчининг ҳуқуқларини судда адвокат Алексей Мамонтов ҳимоя қилмоқда. Озодлик билан суҳбатда у ҳимоясида бўлган собиқ амалдор Николай Полуказаков айбига иқрор бўлганини айтди:\n- Айблов мазмунига кўра, гўё Ўзбекистон фуқароси пораси эвазига у Ўзбекистондан келаётган ишчиларга муаммосиз квота доирасида ишлашга рухсат берган. Ариза ёзиб берган пора берувчи ўзбекистонлик Uz-Daewoo корхонасига бевосита алоқаси борлиги маълум. У ҳақда ортиқча маълумот бера олмайман-ку, аммо бу шахс Uz-Daewoo-да юқори лавозимда ишлаши маълум. Ишимиз ҳозир судга оширилди, деди ҳимоячи Алексей Мамонтов.\n"ЎзДэу"нинг Россиядаги расмий вакили Тохир Жалилов\nUz-Daewoo-нинг Воронеждаги бош офиси расмийси Оксана Власова Озодликка идора ҳозирча бу масалада бирор изоҳ бермаслигини маълум қилди:\n- Бошлиғимиз ҳозир хизмат сафарига кетганлар. Мен сизга бу масалада бирор изоҳ бера олмайман, чунки тафсилотлар тўғрисида маълумотга эга эмасман. Ўйлашимча, бундай жиддий айбловга албатта қандайдир жавоб берамиз, деди Оксана Власова.\nВоронеж УФМСи собиқ раҳбари Николай Полуказаков 2014 йилнинг май ойида ҳибсга олинган, унга нисбатан Россия Федерацияси Жиноят Кодексининг 290-моддаси 6-банди (“Ўта катта миқдорда пора олиш”) асосида жиноий иш очилган. Ўша вақтда Uz-Daewoo-нинг Воронеждаги бош ваколатхонасида тинтув ҳам ўтказилгани жамоатчиликка маълум.\nБир йил давом этган тергов натижасида аниқландики, амалдор ўзбек тадбиркорларига нафақат ишчи квотасини ноқонуний ажратган, балки мамлакатда вақтинчалик яшашга рухсат берувчи ҳужжатларни тайёрлашда иштирок этган. Маҳаллий тадбиркорлардан бири “қора бозорда” битта ишчи ўрнига олинган квота 30 минг рубль атрофида туриши ва бунинг ортидан Россия Миграция идораси ходимлари мўмай даромад топишини билдирди.\nТергов давомида Николай Полуказаковнинг соғлиги ёмонлашди ва 2014 йилнинг октябрида Федерал миграция хизматидан истеъфога кетишга мажбур бўлди.\nАгар судда айби исботланса, Жиноят Кодексининг 290-моддаси 6-банди билан айбланувчи Полуказаков 8 йилдан 15 йилгача қамоқ жазоси ёки поранинг 100-карра миқдорида жаримага тортилиши мумкин.


Клюгенинг огоҳлантиришича, бу шунчаки, прогноз, холос, чунки вазият қандай ривожланишини ҳали ҳеч ким аниқ билмайди\nТОШКЕНТ, 24 фев - Sputnik. Коронавирус пандемияси қачон тугаши ҳақида Бутунжаҳон соғлиқни сақлаш ташкилоти Европа минтақаси бюроси раҳбари Ханс Клюге ҳикоя қилди, деб хабар бермоқда РИА Новости.\n"Коронавирус инфекцияси пандемияси 2022 йилнинг бошида якун топади", - дея таъкидлаган эксперт.\nУ шунингдек, вирус ҳеч қаёққа ғойиб бўлмаслигини, аммо чекловларга ҳожат қолмаслигини қўшимча қилган.\nКлюгенинг огоҳлантиришича, бу шунчаки, прогноз, холос, чунки вазият қандай ривожланишини ҳали ҳеч ким аниқ билмайди.\nЭслатиб ўтамиз, коронавирус инфекцияси билан дунёда 111 миллиондан зиёд киши беморланган, қурбонлар сони 2,5 миллионга етган.\nкоронавируснинг “британча” штамми аломатлари, Британияда коронавируснинг янги штамми, коронавирус пандемияси, коронавирус


Кun.uz профессионалларни ишга қабул қилар эмиш. Катта маош, икки маҳал овқат. Сиҳатгоҳнинг ўзи-я! Бундай ишхонани қаердан топасиз! Орзуга айб йўқ. Бу хабарни Саломат Вафо Хоразмийдан эшитиб, дарров иш берувчиларга меcсенжер ва телеграм орқали мурожаат қилдим.\nСизни-ку ишга олишмабди. Биламан, аслида бу ишхона Сизга муносиб эмас. Чунки Сиз камина каби лағмончи эмассиз, романлар ёзиб, журналистика жанрларини унутиб қўйгандирсиз. Фақат Сиз билан бизнинг итоатгўй эмаслигимиз ёмон. Аммо… Мен ҳам тўғри келмас эканман. Нега энди, ахир шов-шувли, олди-қочди, тик-ток мақолаларни ёзишга жуда устаман-ку?!\nҲужжатлар тайёрлашни Азиз Несин, Саид Аҳмад ва Ориф Фармонов ўргатган. Димлом ишимга профессор Мухтор Худойқулов раҳбарлик қилган. Аранг тўрт баҳо олганман. Профессор Очил Тоғаевдан уч. Миртожиев домламиз тилдан аъло баҳолаган.\nЛекин телевидениега диктор-сухандон вазифасига танловдан ўтмадим. Рус тилида акцентинг бор, дейишди. Бугун эса инглиз ва хитой тилини талаб қилишяпти. Она тилимни мукаммал билмайман-у, лотин-кириллда ёзавериб чарчаб кетдим. Кun.uz да кириллда ёзиш ҳам мумкин экан, деб ўйлаган эдим.\nЁздим, маълумотнома юбордим. Ўтган йили ҳам шундай ўйинлар бўлган. Хусусий ахборот воситалари ўзгалар тўнини кийиб олганга ўхшайди. Тўни, аниқроғи, танкаси борга ўхшайди. Бу тўнлар ечилгач, асл афт-ангор кўринади. Таҳририят талабларига юз фоиз жавоб беришим мумкин экан, деб ўйлаган эдим. Афсус, яқинлаштиришмади…\nМайли, унвонимга қўшимча пул беришмасин, майли, маошни ҳам озроқ тўласин, фақат иш берсин, иложини топсам, ҳар ой пенсия пулимдан Кun.uz га маош тўлаб ишга боришга тайёр бўламан. Аниқроғи, ёнимдан маош тўлаб ишлайман. Мухлисларимнинг барчасини Кun.uz га аъзо қиламан. Газета ва журнал ҳам, ҳужжатли фильмлар ҳам яратишга ҳаракат қиламан. Бўш пайтимда муҳаррир ва бошқа корчалонларнинг оилавий ишларига ҳам қараша оламан.\nДастёрлик қилишга ҳам тайёрман. Яқинда замонавий фанлар яратиб, докторлик диссертацияси ёқлайман. Дизайн ва технологиялар бўйича экспертлик, муҳаррирлик, видеотасвирчилик, компьютер технологиялари бўйича дастурлар яратиш, медиа, монтаж, нутқ маданияти, жонли эфирда кўрсатувлар олиб бориш, шеърият, мусиқа, графика, яна ИТ, педагогика ва психология соҳаларида ютуқларим бор.\nҲатто оқсоқоллар ва қариялар учун кийимлар дизайнери ва модели сифатида иш юритишим мумкин. Унвонларим бор. Давлат мукофотларим ҳам бор. Ҳеч бўлмаса, фаррошлик, қоровуллик, боғбонлик, корректорлик, дикторлик ҳам қилишим мумкин.\nЖурналистика соҳасида 50 йиллик тажрибам бор. 26 соат жонли эфирда бир ўзим кўрсатув олиб борганман, узлуксиз телемарафон.\nСиёсатда ҳам эплайман. Вазир қилиб ишга олмасангиз ҳам биронта иш топиб берарсизлар. Ҳеч бўлмаса, ошпазлик қиламан. Карим Маҳмудов устозим эди. Кun.uz ва ЗўрТВ, ЎзА менинг орзуим.\nКўплар кино артисти бўлишни, эстрада юлдузи бўлишни орзу қилади, мен эса аллақачон бу марраларни эгаллаганман. Менга маош зарур. Балки ишласам, дори-дармон ва электр иситғичларига тўлар эдим.\nҲозирча мардикор бозорида юрибман. Ҳозир аҳоли канализацияга уланган экан. Ўра қазиш касби йўқолиб кетибди. Бошқа жойда, худо сақласин, қазиш ишлари кўпайиб кетибди.\nАммо жиззахлик қурувчилар каби ишлай олмайман. Наманганга бормадим, дурадгорлик қиламан деб кўприк узилиб кетиб, чўкиб кетмай тағин. Андижонда-ку труба уловчи чиланганлар кўп. Аммо ҳокимлик журналистларга катта мукофот пулларини тарқатар экан, деб эшитганман. Вазирликлар танловларида эса бир гуруҳ таниш- билишлар иштирок этади. Баъзи журналистлар ҳар йили танлов ғолиби бўлади-я! Уларнинг иши нақд, мукофоти ҳам. Бизда ҳар иккиси ҳам насия.\nКиракашлик қилай десам, ҳар қадамда авария. Ҳайдовчилик гувоҳномаси йўқ киракашлар-ку майли, “Мерседес” автобусларда пойга ўйнайдиган йигитчалар қўрқоқ деб устимдан кулишди.\nҲайкалтарошлик қилай десам, бундай катта калиш ҳайкалига маҳси топа олмадим. Юзлаб олийгоҳлар, ўқитувчилари бисёр. Журналистика соҳасида қариб қолдим, деб илмий ишга ўтирдим. Касбимни алмаштирдим. Дизайн олийгоҳи дизайн таълимига муҳтож эмас экан. Тўғри, қариганман. Аммо тажрибам борга ўхшайди. Чумчуқ сўйса ҳам қассоб сўйсин, деган мақол бор. Раж Капур, Чаплин боболарим каби кир ювадиган идорада ишламоқчи эдим, аммо бундай идоралар ҳам камайиб кетибди. Тирноқ, киприк ўстириш ишларини эплай олмасам керак. Гилам, машина ювиш оғирлик қиляпти… Аммо ҳамманинг уйида кир машина бор экан.\nКun.uz, адолат қилинг! Мен ҳам ишга ярайман, ахир. Ҳеч бўлмаса, лағмон осиб, аризачиларингизни рози қилишни ҳам уддалайман. Бирор бир юмушингизни бажариб беришга тайёрман. Икки маҳал овқатингиз ҳам керак эмас. Карантинда онлайн ўтиравериб семириб кетдим. Бир оз вазн ташлаш, саломатликни мустаҳкамлаш зарур. Сиҳатгоҳ бўлмаса ҳам майли.\nСалом билан иш қидириб, телефонда дунё соғлиқни сақлаш идораси вакили сифатида онлайн экспертлик вазифасида иш олиб бораётган, ковиддан балки тузалиб, ёшариб кетган пенсионер, профессионал деб тан олинмаган ярим журналист, ярим шоир, ярим қурувчи, электрик, ярим мардикор, ярим бекорчи, текинга ишовчи ярим ёрти мутахассис\nСалом ва ариза билан камина\ndata-title="Азиз Несин шогирдидан мактуб" data-description="<!-- wp:paragraph --> <p>Кun.uz профессионалларни ишга қабул қилар эмиш. Катта маош, икки маҳал овқат. Сиҳатгоҳнинг ўзи-я! Бундай ишхонани қаердан топасиз! ..." data-image="https://eltuz.com/wp-content/uploads/2020/05/rasm429752.jpg" data-url="https://eltuz.com/kozqarash/216384/" data-services="facebook,odnoklassniki,twitter,telegram" data-counter="ig">\nКечган йилда Ўзбекистон табиий газ қазиб чиқариш ҳажмини оширди, бироқ бундан ўзбек халқи рўшнолик кўрмади. 2018 йил бошидан “Ўзбекнефтгаз” ...